Cvijanović: Opozicija je došla do dna\nPredsjednik Vlade Republike Srpske Željka Cvijanović ocijenila je da današnja izjava predsjednika PDP-a Branislava Borenovića da može biti "ućutkan nekim sredstvima, možda, likvidacijom", pokazuju da je opozicija došla do dna, da više nije sposobna da vodi politiku, već samo pokazuje lični očaj.\n"Svako ko je imao bilo kakvu dilemu vidi da je to potez očajnika koji više nema šta javnosti da ponudi, osim da priča takve gluposti kako mu neko prijeti ili će mu prijetiti likvidacijom ili slično", rekla je Cvijanovićeva novinarima u Modriči, komentarišući Borenovićevu izjavu da "predsjednik Republike Srpske Milorad Dodik možda sprema njegovu likvidaciju", kao i inicijativu opozicije za smjenu Vlade.\nPremijer Srpske tvrdi da je opozicija "politička olupina, grupa očajnika" koja više nema šta da kaže građanima, te da su sve radili naopako.\n"Sjedili su u vlasti i sjede na vlasti u Sarajevu, gdje su uradili sve da oštete institucije Republike Srpske i njene građane, da spriječe da sredstva dođu do građana Srpske sa namjerom da pokažu kako je onda, navodno, vlast Republike Srpske nesposobna", istakla je Cvijanovićeva i poručila da je opozicija nesposobna.\nPrema njenim riječima, u Sarajevu su prokockali veliku priliku da se tamo bore za interese Republike Srpske, da kažu šta su interesi Srpske i da budu servis građanima Srpske, ali su svi ti vrli ministri iz Srpske koji tamo sjede, istovremeno, servis građanima Federacije BiH.\n"Oni gore nemaju nikakvu parlamentranu većinu i onda kroje priču o tome kako navodno Vlada Republike Srpske treba da podnese ostavku jer jedna tačka nije prošla u Narodnoj skupštini", dodala je Cvijanovićeva.\nOna je pojasnila da jedna skupštinska tačka nije prošla i Vlada je znala da je to jedan od realnih ishoda, ali je željela da je uputi u skupštinsku proceduru i sa sebe skine teret postupaka koje je provodila.\n"Naša ideja bila je da narodni poslanici odluče šta će sa RŽR `LJubijom`.\nZamislite ljude koji apsolutno nemaju šta da kažu, osim da su radili loše i naopako na nivou u Sarajevu i tako će vjerovatno i nastaviti, jer nemam nikakvu nadu da će se popraviti. To je nemoguće, jer tamo nema ni kapaciteta, ni svijesti o tome da je važno da drže vezu sa institucijama Republike Srpske. Da su pametni, oni bi to radili", poručila je Cvijanovićeva.\nPrema njenim riječima, da su predstavnici Srpske u institucijama BiH politički pametni, oni bi sa vlastima u Republici Srpskoj radili da građanima bude bolje.\n"Na sve moguće načine opstruišu svaku našu inicijativu koja je poslata na nivo BiH, a trebalo je da doprinese nekim boljim rezultatima ili boljem životu građana", dodala je Cvijanovićeva.\nOna je istakla da je opozicija neozbiljna i smiješna, te da na sve moguće načine pokušava privući pažnju.\n"Oni više nemaju šta da pričaju, već maltene sada svi idemo da ih tučemo ili ne znam šta radimo. Nekada mi dođe da kažem da vrate Mladena Ivanića, pa kada se već raspravljamo o nečemu da onda imamo sa kim ukrstiti argumente", rekla je Cvijanovićeva.\nOna je istakla da je situacija postala nemoguća, jer je opozicija kao grupa nedoraslih ljudi koji su dobili važne pozicije i pokušavaju na sve moguće načine da sebi podignu cijenu.\nCvijanovića je rekla da bi Borenoviću, lideru NDP-a Draganu Čaviću i ostalim opozicionarima koji pozivaju Dodika na duel, to baš godilo, jer bi im porasla cijena, s obzirom na to da bi raspravljali sa predsjednikom Republike i SNSD-a, partije koja je duplo veća od svih njih zajedno, o pitanjima koja su očigledno jasna građanima.\nOna je ocijenila da je opozicija potpuno zalutala. "Ovo više nije politika, ovo je lični očaj ljudi koji pokušavaju pokazati da su nečemu dorasli", poručila je premijer Srpske.


One For All WM4220 nosač za televizor cena, cene Srbija, prodaja Beograd Novi Sad Niš\nOne For All WM4220 nosač za televizor cene\n1.520 din - 2.399 din\n2.499 din - 2.590 din\nELDA LUX 1742 PL nosač za televizor\ncena od 1.836,00 din\nBarkan E30.B LCD TV do 56 nosač za televizor\nVelteh TVN-4500 nosač za televizor\nEPonuda nije internet prodavnica već Vam omogućava da brzo i lako nađete One For All WM4220 nosač za televizor po najjeftinijoj ceni. Naš cilj je da kupci budu što bolje informisani o ponudi One For All nosač za televizor WM4220 na tržištu Srbije. Vrlo lako nalazite željeni proizvod za kategoriju Nosači za TV cene, ne morate da lutate od sajta do sajta za One For All Nosači za TV, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za One For All WM4220 nosač za televizor sa PRODAVCEM. EPonuda ne može da garantuje potpunu tačnost specifikacije i slika za One For All WM4220 nosač za televizor. Pre kupovine, podatke za One For All nosač za televizor WM4220 proverite na sajtu PROIZVOĐAČA.


“Izrael će primiti 38 milijardi dolara, važan doprinos našoj bezbednosti, ali to je značajno manje od onoga što je moglo da se dobije da premijer nije odabrao da se otvoreno meša u američku politiku”, napisao je Barak u autorskom tekstu uWashington Postu.\nU ovogodišnjem intervjuu za magazinAtlantic,u kome analizira kontakte sa svetskim državnicima, Obama nije krio napete odnose. Netanyahu je pokušavao da mi arogantno drži “nešto poput lekcije” o Bliskom istoku i opasnostima koje prete Izraelu, priseća se Obama jednog susreta u Ovalnoj sobi. Izraelski premijer je, kaže, uporno izbegavao razgovor o najvažnijoj temi regiona, izraelsko-palestinskom miru.\n“Za predsednika Obamu ovo je neverovatno lično političko dostignuće. Za Netanyahua, on nikada neće znati da li je doneo pravilnu odluku”, zaključuje u analiziNewsweek.


Nakon portala Glas Zaječara i JKP "Timok održavanje" pokrenulo aplikaciju "Prijavi problem" - Glas Zaječara\nHome Društvo Nakon portala Glas Zaječara i JKP „Timok održavanje“ pokrenulo aplikaciju „Prijavi problem“\nNakon portala Glas Zaječara i JKP „Timok održavanje“ pokrenulo aplikaciju „Prijavi problem“\nNakon što je početkom februara na našem sajtu počela sa radom aplikacija „Prijavi problem“, danas je i JKP „Timok održavanje“, pokrenulo sličnu aplikaciju sa istim nazivom.\n7. februara na našem portalu počela je sa radom aplikacija „Prijavi problem“. Danas je i JKP „Timok održavanje“ takođe pokrenulo sličnu aplikaciju gde će građani moći da prijavljuju probleme.\nNako mesec dana rada veliki broj naših građana javio se i prijavio problem. Većina problema je rešeno, neki su u procesu rešavanja.\nDa je početak rada naše aplikacije primer dobre prakse, pokazalo je i to što se JKP „Timok održavanje“ odlučilo da pođe putem našeg portala i pokuša da reši probleme građana, i na ovaj način.\nJKP „Timok održavanje“ pokrenulo „Prijavi problem“ na svom sajtu.\n„Podsećamo građane Zaječara da sve komunalne probleme koji su u našoj nadležnosti, mogu da prijave i elektronskim putem. Na početnoj strani sajta preduzeća nalazi se obrazac za prijavu problema, koji je neophodno popuniti, a nakon dospeća, biće prosleđen jedinici preduzeća u čijoj nadležnosti je prijavljeni problem. Jedinica će prijavu dalje razmatrati i dati na realizaciju. Prijava problema elektronskim putem doprinosi jednostavnijoj proceduri prijave, ali i poboljšanju dostupnosti javnog preduzeća građanima Zaječara“, istakao je Vice Lalić, v.d. direktora tog preduzeća i dodao:\nAplikaciju „Prijavi problem“ na sajtu Glas Zaječara možete naći na ovom linku.\nPrethodni tekstKladovo: Rumunski državljanin upravljao automobilom sa 5,18 promila alkohola\nNaredni tekstBez struje Šipikovo i nekoliko ulica u Zaječaru


petak, 22 jun 2018 15:57\nDrugu godinu za redom Agencija za bezbednost saobraćaja u saradnji sa lokalnim samoupravama i Asocijacijom za bezbednost motociklista realizuje treninge bezbedne vožnje. U Valjevu je danas održan trening za motocikliste iz našeg grada, a organizator je bio Savet za bezbednost na putevima grada Valjeva, čiji je predsednik Dobrosav Janković, član Gradskog veća. Na početku skupa, Dobrosav Janković je pozdravio sve učesnike današnjeg treninga i ukazao im na važnost svih vrsta unapređenja bezbednosti saobraćaja, naročito motociklista, koji su najizloženiji rizicima u saobraćaju.\nNakon praktičnog dela, motociklisti su obavili praktični deo treninga na parkingu kod „Krušika“, gde su u praksi mogli da probaju i uvežbaju preporuke stručnjaka iz Agencije za bezbednost saobraćaja.\nStručni saradnik za rad sa lokalnim samoupravama Tomislav Petrović iz Agencije za bezbednost saobraćaja rekao je da cilj ovih aktivnosti da se do 2020. godine preopolovi broj poginulih i povređenih u saobraćajnim nesrećama:\n„Cilj je da okupljeni motociklisti uvežbavaju određene radnje na poligonu, slušaju edukativna predavanja i da čuju stručne stvari, koje nisu imali prilike da čuju u auto školama. Ovakvi treninzi znatno menjaju vozačko iskustvo, a samo jedan trening menja pet do sedam godina vozačkog iskustva. U teoretskom delu prolazimo kroz određene opasne situacije, najčešće tipove saobraćjnih nezgoda, a učesnicima je to korisno, jer su se sa tim situacijama već sretali, ili su imali prilike da sretnu nekoga ko je to doživeo, pa se prepoznaju u tim primerima. Želimo da razmenimo znanje i iskustvo i da kroz diskusiju sa učesnicima dođemo do nekih pozitivnih stavova, kako bismo popravili stanje u saobraćaju.“\nDr Vladimir Jevtić, predsednik Asocijacije za bezbednost motociklista je rekao da se u teorijskom delu razbijaju sve one predrasude oko položaja motociklista, faktora rizika, saobraćajnih znakova, značaja zaštitne opreme i da učesnici menjaju stavove.\n„A u praktičnom delu se sve to pokazuje, šta znači izbeći opasnu situaciju, gde realno imate manje od jedne sekunde, ili jednu do dve sekunde da reagujete u toj situaciji. Onaj ko nije obučen da tako reaguje, najčešće je izložen smrtnim posledicama. To pokazuju i statistički podaci, jer smo prošle godine imali 579 poginulih u Srbiji, a od toga je svaka deveta saobraćajna nesreća sa smrtnim ishodom, sa učešćem motociklista. Dakle, mi smo vrlo mala nacija i ne smemo sebi dozvoliti ovakav odliv ljudi u saobraćajnim nesrećama“, zaključio je dr Vladimir Jevtić na današnjem treningu za motocikliste u Valjevu.


Dan online - Sport: Za trofej Titograd i Studentski dom - 2018-11-08\nSport 16. MEMORIJALNI TURNIR „PREDRAG-PEĐA VUKADINOVIĆ” Za trofej Titograd i Studentski dom\nU organizaciji Kluba malog fudbala Titograd i FK Grafičar, juče je u Podgorici počeo Memorijalni turnir „Predrag - Peđa Vukadinović”, koji se organizuje u čast rano preminulog igrača i kapitena Grafičara. Za trofej će se boriti Titograd i Studentski dom, koji su polufinalne duele riješili u svoju korist. Titograd je bio bolji od Grafičara, dok su „studenti” nakon penala slavili protiv Vojske Crne Gore.\nFinalni meč na programu je danas od 16.30 sati u dvorani „Verde” u Podgorici. Nakon završetka, najboljim učesnicima biće uručene prigodne nagrade. D.P.


Ogranak „TE–KO Kostolac“: Dobijen sertifikat iz oblasti zaštite životne sredine – Радио Стил\nOgranak „TE–KO Kostolac“: Dobijen sertifikat iz oblasti zaštite životne sredine\nPosted By: Radio Stil 27/10/2017\nOgranak „TE–KO Kostolac“, uspešno je prošao reviziju standarda upravljanja zaštitom životne sredine i bezbednosti na radu. Proveru su sproveli zaposleni iz firme SGS iz Beograda, koji su zaključili da neusaglašenosti nisu utvrđene, a s obzirom na visok nivo integracije sistema menadžmenta u ogranku „TE–KO Kostolac“, preporučeno je da se sertifikat produži.\nPredmet sertifikacije bili su proizvodnja električne energije, toplotne energije i uglja.\nUrađene su dve eksterne provere. Na prvom mestu resertifikaciona za Sistem menadžmenta životnom sredinom (EMS), prema novoj reviziji standarda ISO 14001:2015, koji definiše zahteve za upravljanje zaštitom životne sredine, a čija se suština sastoji u promociji zaštite životne sredine i prevenciji zagađivanja, a sve u cilju uspostavljanja ravnoteže sa društveno ekonomskim potrebama. Druga provera, Sistem menadžmenta zdravljem i bezbednošću na radu (OHMS), bila je nadzorna i odnosila se na zaštitu zdravlja i bezbednosti na radu.\nTim za proveru dao je preporuku da se programi za realizaciju ciljeva OHSAS uspostave prema organizacionim jedinicama, sa konkretnim aktivnostima uzimajući u obzir specifičnosti svake lokacije. Takođe, preporuka je da se preispita rok za realizaciju mere poboljšanja IMS – izmena procedure za praćenje primene mera bezbednosti i zdravlja na radu, kao i da se u narednom periodu putem odgovarajuće komunikacije svih linija rukovođenja, sa zaposlenima dalje radi na podizanju svesti za primenu mera za bezbedan i zdrav rad.\nReviziju standarda upravljanja zaštitom životne sredine i bezbednosti na radu, Ogranak „TE–KO Kostolac“, uspešno je prošao, što je pokazatelj sigurne i bolje budućnosti.


KURGAN Training: Autodesk revit - Akta.ba\nSpoznajte olakšanje direktnog projektovanja u 3D-u.\n03.04.2017. 13:20 / Izvor: Akta.ba\nVam predstavlja intenzivni trening\nSpoznajte olakšanje direktnog projektovanja u 3D-u\n10. – 28. april (pon-sri-pet) – 18.00 – 20.30 h\nTrening je namijenjen osobama koje se bave dizajnom u arhitekturi, građevinarstvu, elektrotehnici i maštinstvu, te žele raditi brže, tačnije i preciznije primjenom parametarskog upravljanja elementima modela.\nNa ovom treningu ćete se upoznati s BIM tehnologijom i mogućnostima Revita kao dizajnerskog softvera i uvidjeti prednosti koje pruža u odnosu na slične softvere. Program obezbjeđuje kompletan set alata za izradu visokozahtjevnih projekata, od konceptualnih studija, detaljnih crteža i rasporeda opreme u arhitekturi, te konačno do procesa renderovanja i prezentacije modela.\nTeme koje uključuje program treninga su: osnovne informacije o programu Revit Architecture i BIM tehnologiji, korisničo okruženje, alati i komande, modeliranje i izmjene objekata, kreiranje novih stilova, rad sa familijama, razvoj modela, rad sa konceptualnim 3D formama, uvoz i izvoz podataka iz progama, podešavanja prikaza modela, korištenje kota i ograničenja, tehnički detalji i dokumentacija, te sumiranje treninga kroz pripremu projekta za prezentaciju i štampu.\n550 KM/350 KM*\nOstvarujete popust od 30% ukoliko se registrujete i za trening AutoCada


Starosni penzioneri u proseku imaju 71 godinu, invalidski 67,5. Starosna penzija se u proseku prima 18 godina i to tako što je kraće "troše" muškarci – 17 godina, a duže žene – 20 godina. Invalidska penzija se takođe u proseku prima dve decenije, i to tako što je 19 godina dobijaju muškarci i 22 žene.\nU PIO podsećaju da su na nedavnoj sednici upravnog odbora usvojili i novi Pravilnik o obrazovanju i načinu rada organa veštačenja Republičkog fonda za penzijsko i invalidsko osiguranje ("Sl. glasnik RS", br. 58/2019). Tako ovim Pravilnikom više nije predviđen obavezni kontrolni pregled onih koji invalidsku penziju već primaju. Način rada je sada pojednostavljen, a sve u cilju ubrzane procedure veštačenja.\nIzvor: Vebsajt Politika, Jasna Petrović-Stojanović, 08.09.2019.


Partnerstvo javnog i civilnog sektora u uspostavljanju sistema energetskog menadžmenta u lokalnim zajednicama - Dobro upravljanje\nU svečanoj sali gradske uprave grada Užica održana je konferencija „Partnerstvo javnog i civilnog sektora u uspostavljanju sistema energetskog menadžmenta i delotvornom upravljanju energijom u lokalnim zajednicama“. Konferencija je organizovana u partnerstvu Beogradske otvorene škole, grada Užica, RES fondacije, Regionalne razvojne agencije Zlatibor i fondacije Fridrih Ebert, Beograd.\nUspostavljanje sistema energetskog menadžment je značajan korak u unapređenju upravljanja javnim dobrom na nivou lokalnih samouprava. Delotvornim upravljanjem energijom se unapređuje energetska efikasnost, postižu uštede u budžetu lokalne samouprave, štiti životna sredina i zdravlje građana.\nU 2016. godini ova inicijativa je okupila brojne partnere. Pored Beogradske otvorene škole u partnerstvu za energetski održive lokalne zajednice pridružila se i RES Fondacija i Regionalna razvojna agencija Zlatibor. Ove tri organizacije su se udružile radi organizovane podrške lokalnim samouprava u uspostavljanju sistem energetskog menadžmenta. Opština Vrbas, opština koja predstavlja primer najbolje prakse u ovoj oblasti u Srbiji, podržala je ovaj pristup rešavanju problema energetskog menadžmenta i pokazala spremnost da podeli svoje znanje i iskustvo sa kolegama iz drugih opština. U 2016. potpisani su sporazumi o partnerstvu sa gradom Užicem i Kraljevom i opštinama Trstenikom i Paraćinom.\nNa konferenciji koja je održana 31. oktobra gostima su se obratili zamenik gradonačelnika Užica, Nemanja Nešić, predsednik opštine Vrbas Milan Glušac, direktor Regionalne razvojne agencije Zlatibor Slavko Lukić, kao i predstavnici fondacije Fridrih Ebert Ivana Račić, Aleksandar Macura iz RES fondacije i Mirko Popović iz Beogradske otvorene škole.\nPored Kancelarije za energetski menadžment opštine Vrbas, kao dobri primeri iz prakse predstavljeni su primeri iz Republike Hrvatske. Trenutno stanje sistema energetskog menadžmenta, energetske zadruge i dobre primere upravljanje energijom na lokalnom nivou u Republici Hrvatskoj predstavili su Milan Čačić iz Programa za razvoj Ujedinjenih nacija u Republici Hrvatskoj kao i predstavnik Zelene energetske zadruge – ZEZ, Zoran Kordić.\nTakođe, u cilju efikasnog koordinisanja i povećavanju efekata, predstavljena je inicijativa Nemačke agenciji za međunarodni razvoj – GIZ „Energetska efikasnost javnih objekata u Mačvanskom, Kolubarskom i Zlatiborskom okrugu“. O temi je govorio Miloš Radojević, regionalni koordinator za Zapadnu Srbiju na pomenutom projektu.\nPoslednja sesija na konferenciji je organizovana u formu diskusije i razgovora sa učesnicima gde su istaknuti mogući problemi u implementaciji energetskog menadžmenta, predložena rešenja kao i dogovoreni sledeći koraci u okviru inicijative. Diskusiju su vodili Mirko Popović, iz Beogradske otvorene škole i Aleksandar Macura iz RES fondacije.


Junajted završava sjajan posao, zainteresovane strane će ipak morati duboko da zavuku ruku u džep! - Sportske.net\nJunajted završava sjajan posao, zainteresovane strane će ipak morati duboko da zavuku ruku u džep!\nUprava kluba sa "Old Traforda" pred kompletiranjem još jednog jako bitnog zadatka.\nAnaliza transfer pijace - Atletiko najbolji u Evropi!Real Madrid dobio trku sa Juventusom!Pukla prva milijarda, plavi ili crveni deo Mančestera?Pukla prva milijarda, plavi ili crveni deo Mančestera?Juve ne odustaje, prštaće na "Artemio Frankiju"!\nKako prenosi "Gardijan", David De Hea je na pragu potpisivanja nove saradnje sa Mančester junajtedom.\nNjegov aktuelni ugovor ističe na kraju tekuće sezone, pa se za njegove usluge pojavilo interesovanje brojnih klubova, pre svega Juventusa, koji ima istoriju angažovanja kvalitetnih pojačanja bez utrošenog novca na obeštećenja.\nIpak, izgleda da je uprava kluba sa "Old Traforda" uspela da se dogovori sa Špancem, koji bi prema novoj saradnji trebalo da se izjednači sa Polom Pogbom po plati, makar na neko vreme.\nEnglezi prenose da će De Hea zarađivati 290 hiljada funti nedeljno (324 hiljada evra), a zahvaljujući novom ugovoru Junajted će biti u poziciji da za njegove usluge traži više od 80 miliona funti (oko 90 miliona evra).\nNavodno je Ole Gunar Soslkjer imao ključnu ulogu u ubeđivanju Španca da ostane na "Old Trafordu", a podsetimo da je Junajted već produžio ugovor sa Entonijem Marsijalom.\nDe Hea je u Junajajted stigao leta 2011. godine, kako stoje stvari, mogao bi da navrši i jednu deceniju na "Teatru snova".


“I PRIŠTINA BI NAŠU BAŠTINU” Vučić: Srbi su čvrst orah kad se ujedine | Ekspres.net\n“I PRIŠTINA BI NAŠU BAŠTINU” Vučić: Srbi su čvrst orah kad se ujedine\nPredsednik Srbije Aleksandar Vučić rekao je da ne bi isključio mogućnost da i Priština pribegne donošenju sličnog zakona kakav je o slobodi veroispovesti donela Crna Gora, ali je poručio da je naš narod kad je jedinstven tvrd orah i zilav u želji da očuva svoje.\nOn je na konferenciji za novinare rekao da su i takve pripreme u toku, što se moze videti i po njihovim udžbenicima.\nKaže i da se kampanja o kosovskoj baštini, koja navodno treba da bude različita, da u nju uđu islamski i pravoslavni spomenici, da je porodica Gaši izgradila Dečane… vodi već više godina.\n“Ne bih isključio tu mogućnost” rekao je Vučić, ali je istakao da je naš narod kad je jedinstven tvrd orah i žilav u želji da očuva svoje.\nPovezane vesti – “PODGORICA DA SE DOZOVE PAMETI” Irinej: Nisam očekivao da će se usvojiti zakon\nOn je na kraju konferencije građanim poželeo srećan Badnji dan, Božić, dobro zdravlje.\nTags Aleksandar Vučićcrkvacrna gorakosovo\n“NAJBOLJE JE DA STANEMO” Vučič: I Crna Gora i Srbija da spuste tenzije VUČIĆ: Priština angažovala agenturnu mrežu, kako bi predstavili Srbiju kao krivca za sve VUČIĆ: Vatikan čuva svoje pozicije, želi mirno rešenje Srba i Albanaca “PITAM KAO VUČIĆEV BRAT” Rama: Nisam izdajnik niti heroj, a Kosovo će doći za sto


Minsk: Kod granica Rusije i Belorusije niču obaveštajni centri NATO-a - Sputnjik Srbija\n01:36 12 Maj 2021\nMinsk: Kod granica Rusije i Belorusije niču obaveštajni centri NATO-a\n17:13 14.04.2021 Preuzmite kraći link\nKako je saopštila pres-služba Ministarstva odbrane Belorusije, Gulevič je prisustvovao sastanku Vojnog komiteta Organizacije dogovora o kolektivnoj bezbednosti (ODKB) u Moskvi, a učesnici su razgovarali o vojno-političkoj situaciji u regionima kolektivne bezbednosti ODKB.\n„General-major je izneo mišljenje beloruske strane o situaciji u regionima kolektivne bezbednosti ODKB, fokusirajući se na aspekte svojstvene istočno-evropskom regionu. S tim u vezi, ukazano je na nastavak aktivnosti bloka NATO-a kod granica Rusije i Belorusije – raspoređivanje obaveštajnih i transportnih centara, poboljšanje objekata vojne infrastrukture, između ostalog, i za prijem kontigenata, i drugi procesi“, saopštila je pres-služba Ministarstva odbrane Belorusije na Telegramu.\nRanije je načelnik glavne uprave Generalštaba Oružanih snaga Belorusije Ruslan Kosigin izjavio da zemlje NATO-a održavaju visok nivo izviđačke aktivnosti i letova borbene avijacije u blizini ruske i beloruske granice.\nRusija i Belorusija formiraju tri centra za zajedničku pripremu vojnika\nLukašenko: Od jedinstva Rusije i Belorusije zavisiće rat i mir u regionu\nobaveštajni centar, Belorusija, Rusija, NATO


LSV: Nova naselja u Beogradu, a Srbija praznija i siromašnija - Teslavision\nLSV: Nova naselja u Beogradu, a Srbija praznija i siromašnija\nLiga socijaldemokrata Vojvodine (LSV) ocenila je danas da je najava izgradnje četiri “mega naselja” u Beogradu prikaz “užasne centralizacije” koja vlada u Srbiji.\nPiše: Beta 26. oktobra 2019. 10.18\n“Dok se u Beogradu planiraju nova mega naselja, dotle se u ostatku Srbije ne rešavaju ni najosnovniji životni problemi. Vojvođani nemaju zdravu pijaću vodu, jug Srbije je na rubu siromaštva, a sela i male opštine praktično nestaju”, navela je LSV u saopštenju.\nOve nedelje je najavljeno da će u Beogradu biti izgrađena stambena naselja za još 100.000 ljudi, a gradonačelnik Beograda Zoran Radojičić prognozirao je pre nekoliko meseci da će Beograd u narednim decenijama dobiti bar još 400.000 novih stanovnika.\n“Te informacije za građane krajeva zemlje koji nisu grad Beograd, deluju kao vesti s druge planete”, ocenila je LSV.\nInformacije o novim velikim investicionim aktivnostima u Beogradu praćene su najavama o rekordnom iznosu budžeta Beograda za 2020. godinu od 1,2 milijardi evra, napominje LSV.\n“Budžet Vojvodine za 2019. godinu bio je 50 odsto manji od beogradskog, bez obzira što Vojvodina ima više stanovnika od glavnog grada”, piše u saopštenju u kojem LSV navodi da Grad Beograd redovno dobija milionske dotacije iz tekuće budžetske rezerve Vlade Srbije.\n“Verovatno za novogodišnju rasvetu i fontane, koje koštaju više nego ceo godišnji budžeti nekih vojvođanskih opština. Ovakva politika mora postati prošlost, Nastavi li se, Evropa će uskoro dobiti nove pustinje bez peska, ali i bez ljudi”, upozorila je LSV.\nPrevious : Jevtić (Srpska lista): Nije nam prioritet da budemo deo Vlade Kosova\nNext : U Beogradu proslavljen slovenački praznik mladog vina (VIDEO)


Američka mafija u problemu - žali se na mlađe generacije - Aktuelnosti US\nPrema izveštajima časopisa „Wall Street Journal“, mafija, tačnije iskusni mafijaši žale se na mlade uzdanice mafije, jer su nepouzdani i previše, kako kažu, „tipkaju“ po mobilnim telefonima.\nNavodni vođa njujorške kriminalne porodice Kolombo, 87-godišnji Endru Ruso uhapšen je prošlog meseca, a jedan od razloga njegovog pada je i to što je neuspešno upravljao mlađim saradnicima, ispričao je za „Wall Street Journal“ bivši agent FBI-a Skot Kurtis.\nNekoliko bivših državnih istražilaca dodalo je da mafijaši milenijalci ne posluju na način na koji posluje mafija i na koji su njihovi stariji saradnici i kolege navikli, pa to stvara problem organizacijama.\n„Stariji članovi mafije žale se da su milenijalci, koji su odrasli u predgrađima, a ne na ulicama grada, mekši, gluplji te da nemaju kodeks lojalnosti, kao njihovi prethodnici. Osim toga, uvek „tipkaju“ po mobilnim telefonima“, piše novinar časopisa.\n„Kod njih se sve nalazi u telefonima“, rekao je novinaru jedan bivši član mafijaške porodice.\n„Iako svakodnevni rad mafije izgleda malo drugačije od rada ostatka sveta, problemi u upravljanju nisu toliko drugačiji. Ove pukotine u funkcionisanju organizovanog kriminala mikrokosmos su gospodarstva izmučenog generacijskim ratovima, a radno mesto je bojno polje“, prenose sad američki mediji te dodaju da su „milenijalci stvorili ‘novo normalno’ koje se u potpunosti temelji na digitalnom“.\nTaj generacijski jaz je toliko veliki da je, čini se, čak ušao i u podzemni svet rada, gde su visokorangirane osobe, poput, primera radi gore spomenutog Rusoa, navikle na tradicionalan način rada, te zbog toga nisu spremni da prepuste svoju moć mlađoj generaciji za koju smatraju da – nema pojma.\nTags: Endru RusoFBIgeneracijski jazKolomboMafijamafijaške porodicemladje generacijepodzemljeposloviSADSkot Kurtisvođa njujorške kriminalne porodiceZanimljivosti\nU FDA jednoglasno podržali buster dozu vakcine Džonson i Džonson\nOvo je najpijanija nacija na svetu!\nAustralijanci su proglašeni za najveće pijance na svetu nakon što je utvrđeno da su tokom 2020. konzumirali alkohol do tačke...\nRoberto Kavali potrošio 3 miliona evra na poklon za 45 godina mlađu devojku (FOTO)\nItalijanski dizajner Roberto Kavali ljubav je pronašao u 45 godina mlađoj Sandri, a kako je nedavno istakao, smatra da godine...\nTeško je danas zamisliti život bez mobilnih telefona, međutim kako bi to izgledalo na 24 sata? Kompanija Reviews je spremna...\nŽena sa Filipina Franciska Suzano, za koju se veruje da je najstarija na svetu, preminula je u 124. godini. Gradski službenik za javno informisanje...\nAukcijska kuća otkrila je u petak identitet kupca jako retkog originalnog primerka Ustava Sjedinjenih Američkih Država za rekordnih 43 miliona američkih dolara -...\nDžordž Kluni priznao da nikada nije imao želju da se oženi\nAmal je uspela da prevari najpoželjnijeg muškarca sveta, a danas Džordž Kluni živi ono što nije mogao ni da sanja....\nZaprosio devojku na koncertu Adel, ljudi oduševljeni (VIDEO)\nBritanska superzvezda Adel je u nedelju, 14. novembra, imala prvi nastup nakon šest godina, a tokom koncerta desila se neočekivana...\nMaraja Keri pred Božić dobija poseban meni u McDonald’s-u\nPevačica Maraja Keri i najpoznaiji svetski lanac brze hrane McDonald's udružili su snage kako bi za predstojeće božićne dane nagradili...\nAustrijanac u sofi kupljenoj na buvljaku pronašao zlatnu polugu vrednu 48.000 evra\nJedan Austrijanac pronašao je zlatnu polugu u vrednosti od 48.000 evra u sofi kupljenoj na buvljaku. Muškarac iz mesta Nojkirhen...\nRazjareni bik napravio haos na gradskim ulicama kineskog grada Julin (VIDEO)\nBik koji se otrgao iz zaprežnih kola, dok je vlasnik istovarao robu na obližnjoj pijaci, krenuo je u jurnjavu ulicama...


Učenicima smeta formalan i nezainteresovan stav nastavnika čiji se časovi svode na čitanje iz knjiga, diktiranje, prepisivanje i koji prilikom propitivanja insistiraju na prostom ponavljanju naučenog. Ovo je pokazala analiza odgovora učenika starijih razreda osnovnih i srednjih škola iz 9 gradova Srbije koju su Građanske inicijative sprovele u prethodnom periodu.\nUčenici takođe misle da njihovo školovanje mora imati mnogo više veze sa njihovim realnim životom. Iako se slažu da bi obrazovanje u Srbiji trebalo da bude bolje, đaci misle da se ništa neće promeniti zbog nedostatka novca, zastarelih programa i nastavnika koji se ne prilagođavaju promenama u okruženju.\nKako bi se stvari pokrenule i svi relevantni akteri uključili, Građanske inicijative su pokrenule Inicijativu za reformu obrazovanja. Kroz seriju javnih razgovora u 5 gradova Srbije, čiji je cilj da okupi roditelje, nastavnike, učenike, studente i stručnu javnost, želimo pokrenuti diskusiju o prioritetima Strategije kroz donošenje Akcionog plana i njegovu buduću primenu. Javno čitanje Strategije za razvoj obrazovanja do 2020. godine koje se održava 18. aprila u beogradskom Medija centru, prvo je u nizu takvih diskusija.\nStrategija za razvoj obrazovanja, čiji sažetak možete pročitati ovde, prepoznaje kompetencije kao što su informatička pismenost, poznavanje stranih jezika, veštine za preduzetništvo i aktivizam, koje trenutno nisu u dovoljnoj meri razvijeni kod učenika i studenata nakon završenog školovanja. Od dinamike neophodnih promena, koje u centar stavljaju učenika i studenta, korišćenja najboljih, naših i inostranih iskustava, uvođenja savremenih metoda učenja, zavisiće uspeh reforme obrazovanja u Srbiji.\nDeo Inicijative za reformu obrazovanja je i veb aplikacija "Bolja škola bolji faks" (www.popravni.rs) za prijavljivanje problema u obrazovanju. Cilj ove aplikacije je da na nacionalnom nivou poveća učešće šire javnosti odnosno đaka, studenata (kao kranjih korisnika obrazovnog sistema) i njihovih roditelja u procesu reforme obrazovanja. Na lokalnom nivou, cilj aplikacije je da se skretanjem pažnje zajednice, medija i šire javnosti povećaju šanse da se određeni problem zaista i reši.\nSvi predlozi i sugestije proizašli iz javnih čitanja strategije, intervjua i veb aplikacije "Bolja škola, bolji faks" biće objedinjeni i upućeni Ministarstvu prosvete, nauke i tehnološkog razvoja Republike Srbije. Inicijativa za reformu obrazovanja pokrenuta je u okviru projekta "Podsticanje reforme obrazovanja kroz građansku participaciju" koji finansira Balkanski fond za demokratiju.\ngradjanske inicijative, razvoj obrazovanja, strategija razvoja obrazovanja


Evropska unija izdvaja 1.9 milijardi evra za finansiranje ključnih saobraćajnih projekata – "Infrastruktura železnice Srbije" ad\nEvropska unija izdvaja 1.9 milijardi evra za finansiranje ključnih saobraćajnih projekata\nObjavljeno 20. oktobra 2016. 08:31 20. oktobra 2016. 08:33\nU okviru nove serije javnih poziva za predloge koji će biti finasirani iz EU programa za investiranje u saobraćajnu infrastrukturu – CEF, koje je 13. oktobra 2016. godine pokrenula Evropska komisija, za finansiranje ključnih saobraćajnih projekata biće izdvojeno 1,9 milijardi evra.\nOd ovog iznosa 1,1 milijardi evra namenjeno je za 15 zemalja članica EU koje imaju pravo da koriste sredstva iz Kohezionog fonda, u cilju obezbeđivanja održivog razvoja u unutrašnjem tržištu, dok će u prvoj fazi za infrastrukturne projekte za povezivanje EU sa susednim zemljama, biti izdvojeno 40 miliona evra.\n„Evropska unija podržava preko 460 projekata na teritoriji država članica koji će doprineti unapređenju mobilnosti i povezanosti građana i privrede EU. Ovim novim javnim pozivom fokusiramo se na inteligentni saobraćajni sistem i razvoj infrastrukture širom Evrope. Komisija je posvećena izgradnji saobraćajne mreže budućnosti, obezbeđujući pri tome očuvanje jedinstva zemalja i regiona“, izjavila je ovim povodom Violeta Bulc, Evropski komesar za saobraćaj i mobilnost.\nPodsećanja radi, CEF (Instrument za povezivanje Evrope) je finansijski instrument osnovan za dodatna ulaganja u izgradnju nove i unapređenje postojeće saobraćajne, energetske i telekomunikacione infrastrukture, iz kojeg države članice, osim iz postojećih Strukturnih i Kohezionog fonda, mogu finansirati projekte na devet koridora Osnovne mreže Transevropske saobraćajne mreže (TEN-T).\nCEF finansijski podržava prelaz na vidove saobraćaja sa niskom emisijom zagađivača i stimuliše otvaranje novih radnih mesta.\nIzvor: CER Monitor, Odeljenje za međunarodnu saradnju


KOKAN MLADENOVIĆ: Živimo u vremenu primitivne elite | Autonomija\n"Doktor Nušić" je satira svih srpskih vlasti, od vremena Nušića pa do danas\n“Doktor Nušić” je satira svih srpskih vlasti, od vremena Nušića pa do danas, kaže za RSE reditelj Kokan Mladenović povodom nagrade koju je ova predstava dobila na pozorišnom festivalu „Dani komedije“.\nNagrade i statuete Ćuran za najbolja glumačka ostvarenja dobili su glumci u ovoj predstavi – Biljana Keskenović za ulogu Mare i Saša Torlaković za ulogu Živote. Nagradu za najbolju mladu glumicu dobila je Milica Janevski za ulogu Slavke, a za najboljeg mladog glumca Branislav Trifunović za ulogu Milorada.\nPublika je za najsmešniju izabrala predstavu Pozorišta mladih iz Novog Sada “Potpuno skraćena istorija Srbije”. Nagradu za najbolje rediteljsko ostvarenje i statuetu Ćuran žiri je dodelio Snežani Trišić za režiju predstave “Mister Dolar” u izvođenju Narodnog pozorišta Subotica.\nNagrada za najbolju scenografiju pripala je Mariji Kalabić za predstavu “Doktor Nušić”, a za najbolju kostimografiju Marini Vukasović Medenici za kostim u predstavi “Rodjendan gospodina Nušića”.\nSpecijalnu nagradu za kolektivnu igru žiri je dodelio ansamblu predstave “Potpuno skraćena istorija Srbije”.


ABA - Mega na korak od cilja! - Sportske.net\nKošarkaši Mege slavili su u svojoj dvorani u okviru 20. kola regionalnog šampionata.\nMega pred ključnom utakmicom u sezoni?Mega pred ključnom utakmicom u sezoni?Košarkaš Mege karijeru nastavlja u Nemačkoj!Nezapamćena scena u Železniku, Partizan saznao ime rivala u finalu!Marko Simonović uskoro u NBA ligi?\nKošarkaši Mege slavili su pred svojom publikom u veoma važnom susretu u borbi za opstanak.\nPuleni Dejana Milojevića su u matine terminu savladali Igokeu sa 87:76 (30:18, 19:22, 20:28, 18:8).\nDobili su prvu deonicu ubedljivo, ubacili su 30 poena i sa 12 poena viška otišli na odmor.\nDo poluvremena je gost uspeo da spusti deficit na jednocifren broj poena, iako je domaćin na startu drugog kvartala imao i 19 poena prednosti, ali je Mega na poluvreme otišla sa +9.\nU trećoj četvrtini potpuno buđenje ekipe iz Aleksandrovca, preokrenuli su rezultat u finišu, Mega je uspela da se konsoliduje i da vrati minimalnu prednost pred odlučujućih 10 minuta.\nNakon uvodne neizvesnosti, usledila je serija domaćina od čak 14:0, te je sve bilo jasno u hali sportova "Ranko Žeravica".\nPobednički sastav je sa 19 poena i sedam asistencija predvodio Kendrik Peri, tri poena manje dodao je Edin Atić, dvocifreni su bili i Marko Simonović i Cerovina sa po 11 poena.\nKod gostiju 21 poena i 10 skokova Đorđa Gagića, 19 poena dodao je Evans, dok je dvocifren sa 13 poena bio i iskusni Marko Tomas.\nEkipa Dejana Milojevića je tako napravila veliki korak ka opstanku u regionalnom šampionatu, imaju pobedu više od poslednjeplasiranog Zadra i isti učinak kao Krka i Cibona, ali i bolji skor u međusobnim duelima sa pomenute tri ekipe.


Prioritet bezbednost izvorišta vode - Glas Podrinja\nDaniela Lovrin Gavrilović, direktorka JKP\nJKP „Vodovod Šabac“ kreće u novu investiciju koja se tiče podizanja nivoa bezbednosti izvorišta vode u integrisani sistem bezbednog vodosnabdevanja.\nPrema rečima Daniele Lovrin Gavrilović, direktorke „Vodovoda“, vrednost ove investicije je 17 miliona dinara.\n- Radi se o našim sredstvima koje smo planirali za ovu investiciju. Imamo tri izvorišta i želimo da nivo bezbednosti podignemo na najviši stepen. Želimo da pojačamo stepen kontrole pristupa izvorištima i da na taj način sačuvamo i kvalitet naše vode. Objekti na kojima ćemo uvesti integrisani sitem bezbednosti su strateški, ne samo za naš grad, već za celu državu – rekla je Lovrin Gavrilović.\nJKP „Vodovod“ nastaviće i dalje da svoje potrošače redovno snabdeva sa najkvalitetnijom pijaćom vodom.\n- Pored stepena bezbednosti koji podižemo, da bi sa sigurnošću nastavili da naše potrošače snabdevamo zdravom pijaćom vodom, moramo i redovno da održavamo naš sistem. On fukcioniše bez ikakvih problema, i mi smo spremni za svaku situaciju u predstojećem zimskom periodu – istakla je ona.\nLovrin Gavrilović je dodala i to da je zahvaljujući tehničkom opremljenošću ovog preduzeća, radnici „Vodovoda“ spremni su da u najkraćem roku obave sve popravke i radove u slučaju vanrednih zahteva naših građana.\n- Osposobljeni smo i spremni da u svakom trenutku izađemo na teren i spremni smo da rešimo svaki problem u najkraćem mogućem vremenu – zaključila je direktorka „Vodovoda“.


Nov 10, 2021 Kaspersky, Sajber kriminalci\nOd početka januara 2020. do kraja juna 2021. godine, proizvodi kompanije Kaspersky su detektovali više od 93.000 pokušaja inficiranja prerušenih u top pet striming platformi: Netflix, Disney+, Apple TV+, Amazon Prime Video i Hulu.\nKada su u pitanju originalne serije na striming platformama, The Mandalorian i Money Heist su zbog svoje popularnosti najčešće korišćene kao mamac za širenje malicioznih aktivnosti. Ovi i drugi nalazi su otkriveni u najnovijem izveštaju kompanije Kaspersky, ‘Streaming wars continue — what about cyberthreats?’’, koji se bavi analiziranjem pretnji povezanih sa strimingom u periodu od 2020. do 2021. godine.\nSadržaj na zahtev i striming servisi zabeležili su brz porast u poslednje dve godine, što je dodatno ubrzala i pandemija. Brzo se prilagođavajući povećanoj potražnji za alternativnim izvorima zabave, sajber kriminalci su uvideli svoju priliku da iskoriste nestrpljivost korisnika za gledanjem svojih omiljenih serija na striming platformama, uz dobro poznate prevarantske šeme koje se nalaze na vebu.\nStručnjaci kompanije Kaspersky su analizirali najnovije trendove i ključna dešavanja koji se odnose na pretnje povezane sa zabavom tokom najintenzivnijih faza pandemije. Proizvodi kompanije Kaspersky ukupno su otkrili 93.095 pokušaja inficiranja 18.938 jedinstvenih korisnika sa 8.650 različitih fajlova u periodu od 1. januara 2020. do 30. juna 2021. godine.\nNetflix nije samo vodeća platforma po pitanju članstva, već i najpopularniji striming servis koji sajber kriminalci koriste kao mamac. Zapravo, 89,93% pogođenih korisnika suočilo se sa malverom ili nepoželjnim softverom dok su tražili Netflix i srodan sadržaj.\nDistribucija malvera i nepoželjnih aplikacija po platformi, 1. januar 2020. – 30. jun 2021.\nSajber kriminalci aktivno koriste striming emisije i serije kao mamac. Prema kompaniji Kaspersky, gotovo 60% pokušaja inficiranja se dogodilo korišćenjem samo dve serije kao mamaca. The Mandalorian (28,72%) i Money Heist (28,41%), dva najveća svetska hita u poslednjim godinama, aktivno su eksploatisani od strane sajber kriminalaca koji šire svoje maliciozne aktivnosti. Ostale serije među prvih pet koje fišeri redovno koriste kao mamac su Rick and Morty (9,69%), Peaky Blinders (9,25%) i Westworld (7,17%).\nPrimer fišing stranice koja nudi strimovanje serije Money Heist\nSaznajte više o pretnjama povezanim sa striming servisima na Securelist\n„Sve više i više korisnika se pretplaćuje na striming platforme kako bi gledali svoje omiljene serije. Budući da takvo gledanje sadržaja ne zahteva preuzimanje fajlova, očekivali bismo da će se takav tip malicioznih aktivnosti smanjiti. Međutim, sajber kriminalci se brzo prilagođavaju novim trendovima i smišljaju relevantnije vrste prevara. Upoređujući podatke iz 2021. sa pokazateljima iz 2020. godine, primećujemo da je preuzimanje malicioznih fajlova pod maskom TV serija postalo mnogo ređe, ali to ne spašava korisnike od drugih pretnji kao što su striming fišing prevare kroz koje sajber kriminalci mogu da ukradu njihove podatke i novac,” komentariše Anton V. Ivanov, stručnjak za bezbednost u kompaniji Kaspersky.\nKako ne bi postali žrtve malicioznih programa i prevara dok koriste striming servise, kompanija Kaspersky korisnicima savetuje sledeće:\nProverite autentičnost veb-sajtova pre nego što unesete lične podatke. Koristite samo zvanične, pouzdane veb-stranice za gledanje ili preuzimanje filmova. Proverite URL formate kao i spelovanje naziva kompanije.\nKoristite pouzdan VPN servis kao što je Kaspersky VPN Secure Connectionkako biste dobili pristup regionalnom sadržaju različitih striming platformi.\nIzbegavajte linkove koji obećavaju rano gledanje sadržaja. Ukoliko imate sumnje u vezi sa autentičnošću sadržaja, proverite to sa vašim entertainment provajderom.\nBudite obazrivi povodom bilo kakvih ponuda koje izgledaju previše dobro da bi bile istinite, kao što je „besplatno članstvo na godinu dana”.\nKada god je to moguće, pristupajte striming platformama isključivo sa svog pretplaćenog naloga na zvaničnom veb-sajtu ili aplikaciji sa zvanične prodavnice aplikacija.


- UniCredit Banka - Privremene kreditne olakšice za klijente UniCredit Banke u Kraljevu - Banke:online/\nUniCredit Banka - Privremene kreditne olakšice za klijente UniCredit Banke u Kraljevu //\n// 2010-11-04 14:10:56\nKako bi pružila podršku stanovnicima Kraljevačkog okruga koji je najviše pogođen nedavnim zemljotresom, UniCredit Banka je donela odluku da svojim klijentima obezbedi određene privremene kreditne olakšice. Odluka je doneta uzimajući u obzir posledice koje je ova prirodna katastrofa imala po stanovnike ove oblasti i njihove domove, kao i činjenicu da će obnova razrušenih domaćinstava znatno uticati na njihov budžet. Navedene olakšice će biti namenjene postojećim klijentima, i fizičkim licima i kompanijama, koji su pretrpeli direktnu štetu od posledica zemljotresa.\nNaime, klijentima ekspoziture UniCredit Banke u Kraljevu, fizičkim licima koja žive na teritoriji grada i okolnih mesta opštine Kraljevo koji su redovno otplaćivali svoje obaveze, biće ponuđeno produženje perioda otplate postojećih kredita za godinu dana, uz jednu godinu grejs perioda u kojoj bi izmirivali samo troškove kamate, ali ne i glavnice. Pored toga, postojećim korporativnim klijentima, koji imaju poslovno sedište i proizvodnju na teritoriji opštine Kraljevo, u zavisnosti od pretrpljenih posledica zemljotresa, kao i njihovih pojedinačnih potreba i mogućnosti, biće ponuđeni specijalni uslovi finansiranja.\nKlaus Priveršek, predsednik Izvršnog odbora UniCredit Banke je izjavio: „Kao i sve ostale, iskreno nas je potresla informacija o događaju u Kraljevu. U želji da brzo odreagujemo, svesni potreba naših klijenata u ovom trenutku, odlučili smo da uvedemo privremene kreditne olakšice. Smatramo da kao društveno odgovorna kompanija imamo dužnost da brinemo o lokalnim zajednicama u kojima poslujemo, kao i o njihovim stanovnicima, našim klijentima.“\nTagovi: unicredit_banka banke krediti fizicka_lica\n: UniCredit Banka - FAS i UniCredit Banka potpisali Ugovor o finansiranju dilera //


EXPRES VESTI - Napad u Lahoreu: Najmanje 72 mrtvih, 200 ranjenih, meta hrišćani\nNapad u Lahoreu: Najmanje 72 mrtvih, 200 ranjenih, meta hrišćani\nLAHORE - Prema poslednjem bilansu, najmanje 72 osobe su poginule, a 200 je ranjeno u napadu bombaša samoubice na parkingu ispred prepunog parka u gradu Lahoreu na istoku Pakistana, gde su hrišćani slavili Uskrs, a teroristička grupa koja je izvela napad danas je potvdila da su meta bili hrišćani.\nGeneralni sekretar Ban Ki-mun osudio je juče napad nazvavši ga "zastrašujućim" aktom terorizma.\n"Generalni sekretar snažno osuđuje samoubilački napadn u parku Gulšan I-Ikbal u Lahoreu," navedeno je u saopštenju UN.\nFrakcija pakistanskih talibana preuzela odgovornost za napad\nFrakcija pakistanskih talibana "Džmat-ul-Ahrar" preuzela je odgovornost za napad u Lahoreu.\nTa grupa je navela da je hrišćanska manjina bila meta napada.\nIslamski ekstremisti u Pakistanu su često poslednje decenije napadali hrišćane i druge verske manjine.\nHrišćani optužuju pakistansku vladu da ne čini dovoljno na njihovoj zaštiti, preneo je Rojters.\nMore in this category: « Haos u Briselu: "Kontramiting" desničara\tFidel Kastro: "Postoji opasnost da dobijete infarkt slušajući američkog predsednika" »


Milosavljević: Ne mogu da snosim odgovornost za pojedinačne propuste\nTanjug, FoNet, Beta\nMinistar zdravlja Tomica Milosavljević ocenio je danas da su zahtevi pojedinih opozicionih stranaka da podnese ostavku destruktivni i usmereni na to da se poremeti stabilnost Vlade, a ne da se utvrdi istina i kazne odgovorni.\nMilosavljević je u izjavi agenciji Beta ocenio da je reč o nameri opozicije da postigne političku korist i "izvuče jednu ciglu iz vladajuće koalicije".\n"Ja lično ne mogu kao ministar zdravlja da snosim odgovornost za nečije pojedinačne propuste. Svaka zdravstvena ustanova ima organe upravljanja i procedure su veoma jasne i precizne i predviđaju pojedinačnu i kolektivnu institucionalnu odgovornost", kazao je Milosavljević.\n"Prozivanje po novinama da su davane dvostuke ili trostruke doze citostatika i da su deca time ubijana, mislim da je takvo izveštavanje neodgovorno", kazao je Milosavljević.\nOn dodaje da mu je nezamislivo da su mu takve tvrdnje neverovatne i nezamislive.\n"Svakako da nije dobra vest hapšenje doktora zbog primanja mita. Mislim da treba sačekati izveštaje istražnih organa i postupati po zakonu. Meni to prosto deluje neverovatno... Da je tako nešto moguće. Da je bilo koji zdravstveni radnik svom pacijentu da veću dozu da bi došao do finansijske koristi", rekao je Milosavljević.\nMilosavljević je rekao da je ministarstvo zdravlja pokrenulo je inspekcijski nadzor u Institutu za onkologiju i radiologiju Srbije, kao i vanrednu proveru kvaliteta stručnog rada u toj ustanovi.\nMilosavljević je Tanjugu kazao da za to postoji određena procedura, kao i da je načinjen spisak nadzornika koji predlaže Komora lekara Srbije, a ministarstvo daje saglasnost.\nNjihov izveštaj, prema rečima ministra, očekuje se "u najskorijem roku".\n"Onaj ko je prekršio zakon, treba da odgovara po zakonu i po procedurama koje su predviđene propisima. Nije dobro kad se unapred, kao danas u medijima licitira sa tvrdnjama, da su davane dvostruke ili trostruke doze citostatika i da su time ubijana deca", naveo je ministar zdravlja ukazujući da su takve tvrdnje senzacionalističke i neosnovane.\nMilosavljević je rekao da će Republička stručna komisija za lekove cistostatike koja ima 16 članova iz svih referentnih ustanova doneti stručni stav o širini indikacionog polja, a potom zaključke dostaviti Republičkom zavodu za zdravstveno osiguranje na dalje postupanje.\nPoslanici: Traži se ostavka Milosavljevića\nPoslanici Nove Srbije, Srpske radikalne stranke i Liberalno demokratske partije ocenili su danas u skupštinskoj raspravi da bi ministar zdravlja Tomica Milosavljević trebalo da podnese ostavkuzbog afere na Institutu za onkologiju i malverzacija sa citostaticima.\nPredsednik Liberalno demokratske partije Čedomir Jovanović izjavio je danas da bi ministar zdravlja Tomica Milosavljević, posle hapšenja direktora Instituta za onkologiju Nenada Borojevića, morao da podnese ostavku.\n"Kao i milioni građana Srbije, zgrožen sam i šokiran činjenicom da je neko na takav način hteo da zaradi", rekao je Jovanović novinarima u parlamentu.\n"Jedino što ministar može da uradi u ovoj situaciji, a da dalje ne kompromituje hiljade ljudi koji časno rade posao lekara, jeste da momentalno podnese ostavku", ocenio je Jovanović.\nŠef poslaničke grupe Socijalističke partije Srbije (SPS) Branko Ružić izjavio je da se država Srbija "na pravi i hrabar način" bori sa kriminalom i korupcijom.\nRužić je rekao da se afere više ne proizvode i rešavaju u medijima, već se samo rešavaju, što je najveća zasluga Ministarstva unutrašnjih poslova.\n"Pitanje moralne odgovornosti određenog ministra je pitanje na kome opozicija može da insistira zbog dobijanja političkih poeana, ali važnije je da se takve radnje razotkriju i kasnije, u procesu, razreše", ocenio je Ružić.\nPoslanik Srpske radikalne stranke Aleksandar Martinović je izjavio da je jedini moralni čin Milosavljevića da podnese ostavku.\n"Ne bi trebalo da podnese ostavku samo zbog hapšenja Borojevića, već i zbog vrlo teške situacije u zdravstvu. Očigledno je da više ne može uspešno da vodi taj resor", rekao je Martinović.\nPredsednik Jedinstvene Srbije Dragan Marković Palma je ocenio da je hapšenje Borojevića "velika sramota" za zdravstvo.\nNeko je hteo da zaradi na pacijentima koji u 90 odsto slučajeva ne mogu da prežive. Zato bi trebalo da se odredi opšta kaznena mera i da ta mera bude škola za one koji pokušaju da rade ono što su radili uhapšeni, izjavio je Marković.\nOn je ocenio da "ne može ministar zdravlja da zna da li će neko od direktora instituta, klinika i domova zdravlja i kada da napravi neko krivično delo".


Vranjski penzioneri ogorčeni na odluku da po lekove idu nedeljom u zoru - Društvo - Dnevni list Danas\nPočetna » Društvo » Vranjski penzioneri ogorčeni na odluku da po lekove idu nedeljom u zoru\nVećina penzionera u Vranu večeras se javilo dopisiku Danas protestvujući zbog najavljene varijante da će centralna gradska apoteka u nedelju za najstarije raditi od četiri do sedam ujutru, što jepo njihovom mišljenju „krešenje elementarnih ljudskih prava“.\n0Piše: V. Ristić 26. marta 2020. 22.01\n-Nemam nameru dok svi spavaju pa makar umro idem po redovnu kardiološku terapiju – kaže jedan od penzionera koji je nervozno pozvao telefon dopisnika Danasa u Vranju. On je izrekao niz pogrdnih reči na sistem organizacije rada u lokalnom Domu zdravlja gde se izdaju recepti, kao i na višečasovno čekanje gde postoji mnogo starijih pacijenata, uz loše higijenske uslove u samom prostoru ustanove.\nLjiljana Antić, koja obavlja funkciji direktorice Medicinskog centra u Vranju danas nije bila dostupna za novinara Danasa koji je pokušavao da je u više navrata čuje, kako bi dobio komentar na pritužbe penzionera koji će po svoju redovnu terapiju koja nema veza sa aktuelnom pandemijom virusa moraju da čekaju i po nekoliko sati.\nU lokalnim, pre svega privatnim apotekama za sada u Vranju ima dovoljno koliine lekova koji se koriste u terapiji kardiovaskularnih bolesti, dijabetesa, neuroloških i psihičkih problema.\nGradski štab za Vanredne situacije Vranja doneo je odluku da se za penzionere centralna Apoteka u pešačkoj zoni otvori u nedelju od četiri do sedam sati ujutru što Vranjancima uopšte ne odgovara, mada sagovornici Danasa iz Vranja govore da će „morati da krenu po lekove bez kojih ne mogu“.\nKorona virus, lekovi, pandemijaVranje\nTaksisti odbijaju da voze do fabrike nameštaja u Vranju\nŽandarmerija intervenisala protiv migranata na autobuskoj stanici u Vranju


PAO JUČERAŠNJI DOGOVOR SA VLADOM - direktor Goše neće da isplati plate » Opozicionar\nPAO JUČERAŠNJI DOGOVOR SA VLADOM – direktor Goše neće da isplati plate\nRadnici Goše nastavljaju štrajk, javlja reporterka N1. Direktor nije pristao na isplatu dela zarađenog novca zaposlenima. Najavili su radikalizaciju štrajka i blokadu fabrike viljuškarima.\n„Sve ono što je Vlada juče ponudila je palo u vodu zato što generalni direktor nema sluha. Da li mu je neko naredio tako da postupi, ne znam. Ali generalni direktor neće da nam da nijedan dinar već kad zaradimo novac da nam isplati. Sad je imao sastanak s radnicima, bilo je svašta. On je otišao i nikakv dogovor nismo dobili i mi smo i dalje u generalnom štrajku, to je odluka radnika“, izjavio je predsednik Štrajkačkog odbora Milan Vujičić.\nPodsetimo, radnici Goše već četiri meseca protestuju zbog neisplaćenih zarada, pojedini od njih štrajkovali su glađu.\nU pregovorima sa Ministarstvom privrede napravljen je pomak, ali danas nije bilo dogovora između radnika i direktora Milutina Šćepanovića da im se isplati oko 100.000 dinara. To je bio preduslov da se prekine sa štrajkom.\nNajavili su da će blokirati zgradu viljuškarima sutra, i radikalizovati protest, a od sledeće nedelje će razmotriti da li će stupiti ponovo u štrajk glađu.\nSvi pregovori s Vladom pali su u vodu, rekao je predsednik štrajkačkog odbora Milan Vujičić. On je dodao da je država učinila sve što je do nje, ali da direktor ne želi da popusti i isplati novac radnicima.\nNaveo je i da je tokom sastanka s predstavnicima Hestila bilo govora o prodaji 11 vagona, ali da su oni rekli da će u narednim danima Gošu obavestiti da li će te vagone i kupiti.\nPodsećamo, Šćepanović je rekao da novac radnicima može da bude isplaćen tek kad se prodaju vagoni i ponovo pokrene proizvodnja.\nRadnici su za N1 rekli da su razočarani i jednoglasno su odlučili da će nastaviti sa štrajkom.


MCP i Eparhija budimljansko-nikšićka se registrovale u Crnoj Gori - Sputnjik Srbija\n© Foto : MCP\n09:11 11.06.2021 (osveženo 09:14 11.06.2021) Preuzmite kraći link\nMitropolija crnogorsko-primorska i Eparhija budimljansko-nikšićka Srpske pravoslavne crkve su se registrovale u Crnoj Gori.\nNaime, MCP i Eparhija budimljansko-nikšićka su, nakon stupanja na snagu Zakona o izmenama i dopunama Zakona o slobodi veroispovesti ili uverenja i pravnom položaju verskih zajednica i Pravilnika o sadržaju i načinu vođenja Jedinstvene evidencije verskih zajednica, Ministarstvu pravde, ljudskih i manjinskih prava podnele uredne prijave sa dokazima za upis u knjigu evidentiranih verskih zajednica Jedinstvene evidencije verskih zajednica.\n“Ministarstvo pravde, ljudskih i manjinskih prava je, u skladu sa svojim zakonskim ovlašćenjima, Mitropoliji i Eparhiji izdalo adekvatna uverenja o upisu u Javnu evidenciju. Posebno ukazujemo da su Mitropolija i Eparhija ovim činom delatno potvrdile stav koji je više puta, a posebno tokom litija za odbranu Svetinja, saopštavan da će prijave za upis u evidenciju predati nadležnom organu onog trenutka kada iz pravnog sistema budu uklonjene neustavne i diskriminatorne zakonske odredbe kojim je poništavan njihov ranije stečeni pravni subjektivitet u pravnom poretku Crne Gore”, saopšteno je iz MCP.\nKako su istakli, ovim činom je jasno potvrđeno opredeljenje Mitropolije i Eparhije da, na način koji dolikuje i priliči Crkvi, ispoštuju zakonske odredbe koje su u skladu sa civilizacijskim dostignućima i međunarodnim standardima o slobodi veroispovijesti u individualnom i kolektivnom aspektu.\n“Navedenim zakonskim i podzakonskim odredbama, kao i postupanjem Ministarstva pravde, ljudskih i manjinskih prava, u potpunosti je priznat i ispoštovan ranije stečeni i kroz vekove bezbroj puta potvrđeni pravni subjektivitet Mitropolije i Eparhije u Crnoj Gori”, ističe se u saopštenju.


Sprema se sudar imperija na Balkanu - 21.03.2017, Sputnik Srbija\nInteresovanje velikih sila za područje balkanskih država nikad nije prestajalo, samo je menjan intenzitet uticaja i pažnja koja je posvećivana ovom regionu. 21.03.2017, Sputnik Srbija\n22:30 21.03.2017 (Osveženo: 22:32 21.03.2017)\nInteresovanje velikih sila za područje balkanskih država nikad nije prestajalo, samo je menjan intenzitet uticaja i pažnja koja je posvećivana ovom regionu.\nProblem Balkana pre svega počiva na činjenici da na njemu nikad nije završen Hladni rat, pošto Sjedinjene Države, Velika Britanija i NATO to nisu želeli, tvrdi za Sputnjik istoričar Čedomir Antić, analizirajući sve učestalija međunarodna sporenja oko uticaja u ovom regionu.\nSamo su kratko skrenuli pogled\nPodsetimo, britanska premijerka Tereza Mej nedavno je pozvala evropske kolege da spreče uticaj Rusije na Balkanu, što je protumačeno kao ponovno englesko interesovanje za ovo područje. Erdoan Šipoli, kosovski stručnjak sa Univerziteta Džordžtaun, iznosi viđenje prema kojem Turska smatra da preko Balkana može da utiče na evropsku politiku.\nTakođe, šef komiteta Evropskog parlamenta za inostrane poslove i izvestilac za Srbiju Dejvid Makalister ustvrdio je da Moskva u celini vrši uticaj na balkanske zemlje.\nMože li se, samo nasumično navodeći najsvežije primere, reći da svedočimo ponovnom buđenju imperija na Balkanu?\nInteresovanje, a prvenstveno delovanje, velikih sila prema kazivanju Slobodana Jankovića, naučnog saradnika Instituta za međunarodnu politiku i privredu, nikada nije prestajalo na Balkanu.\nGlavna pozornica je, dodaje, jedno vreme bila u Ukrajini, Siriji i Iraku, pa je Balkan ostao na periferiji.\n„Jačanje Rusije i nemogućnost Zapada da je oslabi na njenim granicama, a onda i interesovanje Rusije da jača svoje pozicije malo izvan zone bivšeg Sovjetskog Saveza, dovelo je do toga da se sad Zapad više aktivira na Balkanu i da on postane jedno od mesta sukoba centara moći“, precizira Janković.\nSAD, Britanija i NATO su, prema Antićevom mišljenju, iskoristili Balkan i delimično Bliski istok da svojim biračima prodaju priču o svetskoj ulozi, potrebi humanitarnih intervencija, borbi protiv terorizma, a sami su indukovali sve te probleme. Imali smo nered i antiporedak.\nRovito sa namerom\nAko je Milošević za nešto bio kriv, rezonuje Antić, Zapad je mogao od 1999. i 2000. godine da reši problem, ali nije hteo.\n„Namerno su ostavili nedovršene i Makedoniju, i Kosovo, i forsirali su održanje ustavne razvaline u Srbiji, i podržavali su razne tirane tipa Đukanovića u Crnoj Gori, i konačno nisu dali srpskom narodu pravo kao što su ga dali drugim narodima u BiH. Osim što su etnički očistili Hrvatsku, nijedno pitanje nisu trajno rešili“, kategoričan je Antić.\nKad je unipolarni svet sredinom dvehiljaditih polako počeo da nestaje i kad su se pojavile Rusija i Turska, onda je to, prema Antićevom mišljenju, počelo da smeta Zapadu.\nBritanija koja, kako formuliše, nije znala šta će sa sobom po pitanju EU, pokušava da nestabilnost koju donosi nadomesti sprovođenjem nestabilnosti na Balkanu. Turska pak želi da obnovi politički model, ali kako smatra ovaj istoričar, ideja osmanizma na plodno tlo pada samo u delovima albanskog naroda i među Bošnjacima.\nŠto se Rusije tiče, on kaže da je oblast Balkana njen stari interes još od doba Petra Velikog.\n„Međutim, Rusija je posle devedesete otišla u granice u kojima je bila u vreme Petra Velikog. U takvim uslovima ona ima određen uticaj kod nas pre svega zato što EU nije htela da dâ povoljan sporazum Srbiji i nije htela trajno rešenje“, smatra Antić.\nOjačati i novo zgrabiti\nInteresantno je, dodaje on, da je EU opsednuta nekim stereotipima iz prošlosti i toliko je pristrasna za neke od strana na Balkanu da ne može da ostvari realan uticaj koji ostvaruju Turska i Rusija.\n20 Mart 2017, 09:07\n„To je jedna kontradikcija, jer Turska i Rusija uopšte nisu tako prisutne koliko bi trebalo da budu i koliku podršku ima Rusija među Srbima, Makedoncima, većem delu građana Crne Gore, ili Turska među Bošnjacima ili delom Albancima“, precizira Antić.\nDo promena je, ukazuje Slobodan Janković, došlo i zbog činjenice da trenutno postoje dva Zapada, jer je zbog Trampove pobede i „bregzita“ dovedeno u pitanje njegovo jedinstvo.\nU tom, kako ga Janković terminiše, nastajućem multipolarnom poretku novi centri moći gledaju da zagrabe što više mogu.\n„Ne treba zaboraviti da je bivši britanski diplomata Timoti Les krajem prošle godine lansirao priču o novom mešanju karata i preraspodeli granica na Balkanu. Potom je bivši ambasador u Beogradu Ajvor Roberts rekao da bi trebalo da dođe do pomeranja granica same Srbije. Dakle, Englezi nastoje da pozicije koje su imali ranije očvrsnu, da donekle zamene posustalu EU i da spreče jačanje pozicija Rusije na ovim prostorima“, konkretizuje Janković.


Dokumentarna izložba „Nadežda Petrović 1873-1915“ u Kulturnom centru Vršca - eVršac\nKulturni centar Vršac sledeće sedmice organizuje multimedijalnu dokumentarnu izložbu „Nadežda Petrović 1873-1915“.\nOtvaranje izložbe zakazano je za sredu 13. april u 12 sati, u galeriji Doma vojske. Izložba će biti otvorena do 29. aprila i moći će da se pogleda radnim danima u vremenu od 9 do 14 časova.\nIzložba na ilustrativan i edukativan način govori o slikarskom i patriotskom delu velike umetnice Nadežde Petrović (Čačak, 1873 – Valjevo, 1915). Priređena je povodom obeležavanja stote godišnjice od njene smrti (2015. godine), i koncipirana da na ilustrativan način približi život, školovanje, usavršavanje i period koji se odnosi na Nadeždino učešće u Balkanskim i Prvom svetskom ratu (1912-1915). Materijal, prezentovan kroz foto printove i video materijal na savremen i edukativno prihvatljiv način publici približava Nadeždine težnje ka izmeni programa srpske umetnosti na početku prošlog veka i neizmerno rodoljublje iskazano u pozadini fronta dok je negovala ranjenike, ali i to kako je i u tragičnim trenucima, prateći srpsku vojsku u tri rata, stvarala slike neizmerne lepote, koloristički ekspresivne i pune emocije.\nNadežda Petrović je rodonačelnik srpske Moderne i jedan od najznačajnijih srpskih umetnika prve polovine dvadesetog veka. Pripada porodici velikih evropskih kolorista ekspresionističkog smera koji su stvarali egzaltirano, žestinom temperamenta i izrazitom individualnošću. Njeno slikarstvo, nastalo na pozicijama evropskih stilova – impresionizma, ekspresionizma, fovizma i simbolizma, donelo je značajne novine u srpsko slikarstvo potvrđujući ga kao granicu između starih i novih shvatanja.\nIzložba se priređuje u susret velikom jubileju – 150. godišnjici od rođenja Nadežde Petrović koja će se obeležiti naredne 2023. godine i to u sklopu projekta obeležavanja godišnjica uglednih ličnosti pod pokroviteljstvom Izvršnog saveta UNESKO.\nIzložbu je realizovala umetnička galerija „Nadežda Petrović“ Čačak, autorka izložbe je Mirjana Racković, kustos-muzejski savetnik, a dizajn štampanog materijala potpisuje Slađana Tutunović.


Srpski član Predsjedništva BiH Milorad Dodik istakao je da je dolazak ruskog šefa diplomatije Sergeja Lavrova u Republiku Srpsku veliki događaj, te da će s njim razgovarati kompletno rukovodstvo Srpske.\n"Njegova posjeta Srpskoj za mene lično je važnija od posjete Predsjedništvu BiH. Lavrov je prijatelj Srpske, čovjek koji je dugo godina bio ministar, a prije toga ambasador u Ujedinjenim nacijama i razumije detalje o problemima u BiH, a za nas je vema važno da imamo ljude koji razumiju detalje", rekao je Dodik novinarima u Banjaluci.\nPrema njegovim riječima, mnogim diplomatama koji dolaze u BiH u interesu su samo neke globalne stvari i niko ne želi da se bavi detaljima.\n"Lavrov je s druge strane čovjek koji se razumije u to i predstavlja jednu veliku Rusiju koja je nama prijateljska sa stanovišta poštivanja Dejtonskog sporazuma i međunarodnog prava", objasnio je Dodik.\nRusija se posljednjih desetak godina, rekao je Dodik, nije pridružila nijednoj aktivnosti viskog predstavnika u BiH u pogledu poduzimanja i nametanja mjera.\n"To znači da su sve mjere koje je visoki predstavnik poduzeo nelegalne jer je predviđeno da za njih postoji konsenzus međunarodnog faktora, a te mjere nisu imale konsenzus u pogledu izuzetog stava Rusije", istakao je Dodik.\nS druge strane, naveo je srpski član Predsjedništva, Rusija je veoma predano čitala izvještaje koje je Srpska dostavljala Savjetu bezbjednosti i ukazivala na te elemente.\n"Lavrova ćemo upoznati o stanju kako ga mi vidimo. Mislimo da je BiH pogrešna zemlja sa stanovišta sadašnjeg vremena, te da svi napori koji su uloženi nisu obezbijedili da se nešto od nje napravi. Ako to nije uspjela masovna vojna, finansijska i politička intervencija međunarodne zajednice, onda na koji način misle sada da nešto urade", rekao je Dodik.\nDodik je dodao da je primarno za to da se postigne dogovor i očuva izvorni Dejton, ali da nije za razne ekskurzije u vezi sa Dejtonskim sporazumom.\nDodik je naveo da je visoki predstavnik Pedi Ešdaun napravio ozbiljne probleme u BiH, te da se sada vidi da su rješenja koja je on tada nametnuo doveli do takve BiH koja je u apsolutnoj krizi.\n"BiH je neuspješna zemlja i o tome želimo da pričamo i sa Lavrovom", rekao je Dodik.\nMilorad Dodik Sergej Lavrov\nDodik: Vjerujem da će epidemiološke mjere dati rezultate


Pojedini nalozi na Tviteru šire video-snimak pasa koji izgledaju pomalo bizarno: imaju kratke kičme, gotovo da nemaju vrat, a noge su im nesrazmerne u odnosu na telo pa podsećaju na žabe. Snimak se deli uz tvrdnje da je reč o genetski modifikovanim psima, nastalim spajanjem DNK žabe i psa. „Satanisti“, „Igraju se Boga“, pišu ljudi. Reč je, međutim, o retkom genetskom sindromu kratke kičme od koga boluje, bar koliko je zasad poznato, svega par desetina pasa u svetu, a do njega dolazi parenjem pasa koji su u bliskom srodstvu. Sam snimak potiče sa Tik Toka, i to sa naloga koji objavljuje šaljive sadržaje.\nPutinu pripisuju rečenicu koju u akcionom trileru izgovara Denzel Vošington\n„Praštanje teroristima je na Bogu, a na meni je da ih njemu pošaljem - Vladimir Putin“ - ovako glasi tekst objave koja se pojavila na društvenim mrežama a koja se pripisuje predsedniku Rusije, Vladimiru Putinu. Međutim, ne samo da Putin nije izgovorio ovu rečenicu, već je u pitanju replika iz akcionog filma „U žaru osvete“ („Man on Fire“) iz 2004. godine, a izgovara je glavni lik koga igra američki glumac Denzel Vošington, dok sprema oružje pred finalni obračun sa neprijateljima.\nDirektor Fajzera nije rekao da imaju plan da sledeće godine smanje populaciju za 50 odsto\n„Jedan od naših planova je da do 2023. smanjimo broj ljudi na svetu za 50 odsto”, navodno je izjavio direktor Fajzera, Albert Burla. Da on ovo izgovara može se čuti u video snimku od 38 sekundi koji se pojavio u antivakserskim „vajber” grupama. Reč je međutim o „montiranom” snimku iz kojeg je isečen deo Burline rečenice. On je na nedavno održanom Svetskom ekonomskom forumu u Davosu zapravo rekao da je plan da do sledeće godine smanje broj ljudi koji ne mogu da priušte Fajzerove lekove za 50 odsto.\nPočetak novog suđenja za paljenje kuće novinara Milana Jovanovića iz Vrčina ni danas nije održan, što je već treće otkazivanje od februara. Ovoga puta je odloženo jer se u sudnici nisu pojavili advokati dvojice optuženih. Sledeća šansa za početak suđenja je 22. juna.\nVlasnik Večernjih novosti zvanično preuzeo pola vlasništva nad Politikom\nDo skoro nepoznat u medijskom biznisu, a danas vlasnik dva nacionalna lista. Biznismen Boban Rajić iz Smedereva i zvanično je juče preuzeo polovinu vlasništva nad listom Politika, ali ugovorom koji je dostavljen Agenciji za privredne registre (APR) nije precizirano za koji iznos.\nNakon što su u nedelju na košarkaškoj utakmici Partizan-Budućnost urednici televizije Insajder Brankici Stanković huligani ponovo skandirali preteće poruke, novinarska udruženja su zatražila hitnu reakciju policije i tužilaštva. Ova novinarka je i ranije bila targetirana sa tribina kada je 2009. godine na tadašnjoj B92 objavila istraživačku emisiju o sprezi huligana sa kriminalom, zbog čega joj je bilo dodeljeno policijsko obezbeđenje.\nU nastavku suđenja advokatu Svetislavu Bojiću kome se sudi za ugrožavanje sigurnosti novinarke Jelene Zorić svedočio je snimatelj N1 televizije, Denijal Dabić. Bojiću se sudi zbog pretnji koje je Jeleni Zorić uputio u decembru 2020. godine po izlasku sa suđenja Predragu Koluviji koje je Zorić tada pratila. Dabić je ispričao između ostalog da je Bojić pozvao Jelenu na čaj i da joj je nakon toga rekao da se Koluvija „moli za njeno zdravlje, za zdravlje tužioca i policajca koji ga je hapsio.”


Zelena Inicijativa » Uslovi za učešće\nHome » Uslovi za učešće\n- Pravo učešća na konkursu onlajn Reciklarnice imaju svi građani/građanke Republike Srbije starosti do 35 godina.\n– Predlog, odnosno ideja mora da bude usmerena na problem reciklaže i upravljanje otpadom i od važnosti za lokalnu zajednicu.\n- Ideja (predloženo rešenje) mora biti izvodljiva, u pogledu finansijskih i ljudskih resursa.\nPredlozi rešenja moraju svojim sadržajem da odražavaju uočene probleme koji ugrožavaju ili smetaju u funkcionisanju lokalne zajednice i da u sebi sadrže konkretne preporuke za rešenje problema. Predložena rešenja trebalo bi da budu usmerena na poboljšanje kvaliteta života građana i rada institucija u oblasti upravljanja otpadom i reciklaže.\nSvaki učesnik/ca na konkursu On line Reciklarnice može da pošalje najviše pet predloga u skladu sa propisanom procedurom.\nNapomena: Na konkurs se mogu prijavljivati isključivo pojedinci.\n- Za učešće na konkursu onlajn Reciklarnice, neophodno je da se u rubrici REGISTRACIJA registrujete u formi koja je dostupna na sajtu Zelene inicijative, www.zelenainicijativa.rs, u rubrici onlajn Reciklarnica.\n- Prilikom registracije, potencijalni učesnici će upisati svoje ime u onlajn Reciklarnici, a potom će na ostavljenu e-mail adresu dobiti jedinstvenu individualnu šifru sa kojom će moći da se uključe (uloguju) na individualni profil u onlajn Reciklarnici.\n- Potvrđivanjem svog profila, registracija će biti završena. Po završetku registracije, otvara se mogućnost da u posebno kreiranoj formi „kače“ ideje i rešenja.\nNapomena: Učešće na konkursu nije moguće bez prethodne registracije.\n– Osnovni kriterijumi na osnovu koga će najuspešniji učesnici biti birani odnose se na:\nOzbiljnost i kvalitet opisa uočenog problema\nKvalitet i izvodljivost predloženog rešenja\nOzbiljnost predloženog rešenja\nKreativnost i inovativnost u pristupu rešavanju uočenog problema\nZasnovanost rešenja na realnoj situaciji, autentičnost predloženog rešenja, i održivost predložene akcije.\n- Konkurs je otvoren do 15. decembra 2012. godine, a rezultati takmičenja biće objavljeni po zatvaranju konkursa na sajtu Zelene inicijative. Završna svečanost takmičenja i dodela nagrada biće priređena po utvrđivanju dobitnika nagrada. O ispunjenosti svih kriterijuma za dodeljivanje nagrada pobrinuće se žiri koji će biti sastavljen od predstavnika organizacija članica Zelene inicijative i stručnih konsultanata.\n- Samo ideje koje odgovaraju propisanoj temi i koji ispunjavaju tehničke i starosne uslove biće prihvaćene. Sve ideje, pre objavljivanja na Internet stranici Zelene inicijative, biće prethodno pregledani i proveravani.\n- Dobitnici nagrada i priznanja biće obavešteni lično. Autentičnost ličnih podataka registrovanih učesnika i pristiglih idejnih rešenja u konkursu onlajn Reciklarnice biće proveravani prilikom odabira dobitnika priznanja. Odluka o izboru biće objavljena javno putem internet stranice Zelene inicijative i drugim elektronskim sredstvima informisanja, bez pismenog obaveštavanja autora radova koji nisu izabrani.\n- Organizator konkursa zadržava pravo da ne objavi radove koji ne ispunjavaju uslove i pravila konkursa. Organizator konkursa zadržava pravo da ne izabere nijedan rad, ukoliko među dospelim radovima nema onih koji zadovoljavaju kvalitet i kvantitet koji je očekivan.\n- Organizator konkursa polaže sva autorska prava na sve pristigle predloge i sadržaje isključivo u službi promotivnih aktivnosti.\n- Učešćem na konkursu i potvrđivanjem Izjave o autorstvu, smatra se da su učesnici upoznati sa navedenim pravilima i procedurama konkursa. Organizator konkursa ne snosi odgovornost za pristigle ideje koji mogu predstavljati zloupotrebu autorstva od strane učesnika konkursa.\n- Organizator se obavezuje da prikupljene privatne podatke učesnika neće koristiti ni u koje druge svrhe osim izbegavanja eventualnih zloupotreba, provere autorskih prava i verifikovanja autentičnosti sadržaja.\n- Evropski pokret u Srbiji zadržava pravo da ne izabere nijedan rad, ukoliko među dospelim radovima nema onih koji zadovoljavaju kvalitet koji je očekivan. O ispunjenosti svih kriterijuma za dodeljivanje nagrada pobrinuće se žiri koji će biti sastavljen od predstavnika Zelene inicijative i stručnih konsultanata.


Vesti online / Vesti / Svet / Putin stigao kod Merkelove: Sirija, "Severni tok" i Ukrajina glavne teme razgovora (VIDEO)\nPutin stigao kod Merkelove: Sirija, "Severni tok" i Ukrajina glavne teme razgovora (VIDEO)\nAngela Merkel i Vladimir Putin u dvorcu Mezenberg\n- Razgovaraćemo o mogućem formiranju misije UN koja bi mogla da odigra ulogu u mirovnom procesu u Ukrajini. Nemačka je spremna da tu preuzme odgovornost - izjavila je Merkelkova na pres-konferenciji.\nOna je saopštila da će i nakon puštanja u rad "Severnog toka 2", Ukrajina ostati tranzitna zemlja za ruski gas.\nOsim Ukrajine, teme razgovora dva lidera biće i iranski nuklearni program i Sirija gde se vide pozitivni pomaci, izjavila je Merkelova.\nVladimir Putin je naglasio da Rusija pridaje veliki značaj razvoju saradnje sa Nemačkom, među kojima je prioritet - energetika. On je dodao da se potrebe za ruskim gasom stalno povećavaju, ove godine za 13 odsto.\n- "Severni tok 2" će omogućiti da se zadovolji rast potražnje Evrope za energentima. Međutim on ne zatvara mogućnbost tranzita gasa preko Ukrajine - izjavio je Putin.\nOn je nazvao prisustvo na svadbi u Austriji privatnom posetom, koja je bila "vrlo prijatna".


https://forum.uzice.net Oreska - Užice : Sportska perspektiva - Mirko Petrović, atletičar Mladosti, najbolji sportista Užica - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Sportska perspektiva > Tema: Mirko Petrović, atletičar Mladosti, najbolji sportista Užica\nAutor Tema: Mirko Petrović, atletičar Mladosti, najbolji sportista Užica (Pročitano 1681 puta)\nMirko Petrović, atletičar Mladosti, najbolji sportista Užica\n« poslato: 23.12.2008. 19:51:52 »\nPetrović najbolji sportista Užica\nSportski savez Užica proglasio je u ponedeljak uveče Mirka Petrovića, atletičara Mladosti, za najboljeg sportistu tog grada u 2008. godini.\nPetrović je ove godine pet puta nastupao za reprezentaciju Srbije, koja je na Balkanskom prvenstvu u Istambulu osvoijla prvo mesto.\nNa Kupu Evrope bio je u ekipi koja je ostvarila istorijski uspeh plasiravši se u Prvu ligu.\nNa Prvenstvu Srbije pobedio je na 1500 i 3000 metara, kao i na uličnim trkama u Užicu, Beogradu, Novom Sadu i Velenju i Gran pri krosevima RTS-a.\nAteltski klub Mladost proglašen je za najbolju sportsku ekipu grada, u kojem u 24 sportske grane deluje 67 klubova sa oko 5.000 sportista.\nAtletičari Mladosti osvojili su ove godine osam balkanskih medalja, kao i tri medalje u Kupu evropskih šampiona, a premašili su četiri državna rekorda, dok je sedam članova tog kluba nastupalo ove godidne za reprezentaciju Srbije.\nZa najboljeg trenera proglašen je Dragiša Kuzmanović, profesor fizičkog vaspitanja, trener u AK Mladost, dok su Ana Radovanović, članica Streljačkog kluba Aleksa Dejović, i Nemanja Cerovac, atletičar Mladosti, proglašeni za najbolje mlade sportiste grada na Đetinji.\nProglašenje najboljih sportista, po 24. put u tom gradu, obavljeno je u Narodnom pozorištu, a tradicionalnoj svečanosti prisustvovali su mnogi sportisti tog grada, sportski radnici, kao i lokalni političari.


Kolegiju Skupštine TK dostavljena imena kandidata za mandatara ekspertne vlade - Klix.ba\nKolegiju Skupštine TK dostavljena imena kandidata za mandatara ekspertne vlade\n21.2.2014. u 16:27\nNeformalna grupa "Udar", iza koje stoji Aldin Širanović, dostavila je Kolegiju Skupštine TK svoje prijedloge potencijalnih mandatara za sastav ekspretne Vlade TK.\nIz "Udara" su Skupštini TK predložili imena tri kandidata i to: Edina Osmanbegovića, Saliha Delića i Mirsada Merdića.\nRanije je Udruženje poljoprivrednika "Agroinkunator" saopštilo kako je njihov kandidat za mandatara Midhat Glavić. Ukoliko njihov prijedlog ne bude prihvaćen, naveli su kako očekuju da će Glavić biti imenovan za novog ministra poljoprivrede, vodoprivrede i šumarstva jer je riječ, kako su naveli, o stručnoj, nestranačkoj i nekompromitovanoj ličnosti.\nPlenum građana i građanki Tuzlanskog kantona još uvijek nije diskutovao o imenu novog mandatara, a pretpostavlja se kako će o tome biti govora na narednoj sjednici koja je zakazana za subotu u 18 sati u BKC-u Tuzla.\nSindikalne organizacije preduzeća čiji su radnici učestovali u demonstracijama 5., 6. i 7. februara Kolegiju Skupštine TK nisu dostavili svoje prijedloge, ali su neslužbeno naveli kako bi željeli da ministar zdravstva bude Enes Brkić, a unutrašnjih poslova Amir Husić.\nInače, prvobitno se navodilo kako će ekspertna vlada biti imenovana do kraja februara, ali je teško očekivati da će se u narednih sedam dana okončati taj posao.\nOtvara se prvi servisni centar u BiH za osobe sa poteškoćama u razvoju\n21.02.2014. u 17:10\nZeničani i danas na protestima, ne odustaju od svojih zahtjeva\n21.02.2014. u 15:29


DELEGACIJA VODEĆE SVETSKE INVESTICIONE BANKE GOLDMAN SAKS BORAVI U POSETI SRBIJI, U VEZI MOGUĆNOSTI ZA INVESTIRANJE\nPredstavnici Goldman Saksa sastaće sa prvim potpredsednikom Vlade Srbije Aleksandrom Vučićem, a domaćin predstavnicima te finansijske institucije biće ministar energetike, razvoja i zaštite životne sredine Zorana Mihajlović.\n"Odluka Vlade Srbije da se u narednom periodu fokusira na razvoj privrede, konsolidovanje javnih finansija, restrukturiranje državnih preduzeća i otvaranje radnih mesta nije prošla nezapaženo kod poslovnih krugova u inostranstvu i kao rezultat imamo dolazak delegacije Goldman Saksa u Srbiju," rekla je ministarka Mihajlović, povodom predstojeće posete.\nPokušaćemo da u razgovoru sa njima definišemo konkretne mogućnosti za saradnju i investiranje u poljoprivredi, metalurgiji, u oblasti obaveznih rezervi nafte, dodala je Mihajlović.\nOna se sa delegacijom te investicione banke prethodno sastala 6. juna ove godine u Beogradu, na inicijativu predstavnika Goldman Saksa koji su se interesovali za projekte predstavljene u knjizi prioritetnih projekata iz oblasti energetike i zaštite životne sredine.\nDolazak Goldman Saksa biće prva poseta velike svetske investicione banke Srbiji posle odluke Evropskog saveta da do kraja januara započne pregovore o pridruživanju Evropskoj uniji sa Srbijom.\nTokom dvodnevne posete, planirani su i susreti sa ministrom poljoprivrede, vodoprivrede i šumarstva Goranom Kneževićem, predstavnicima Ministarstva spoljne i unutrašnje trgovine i telekomunikacija, Direkcije za robne rezerve, kao i sa poslovodstvom preduzeća Transnafta, Žita Srbije i Žita Vojvodine.\nDelegacija Goldman Saksa posetiće i RTB Bor, gde će se upoznati sa poslovanjem ovog preduzeća i planiranim razvojnim projektima.\nJedna od glavnih tema razgovora biće formiranje obaveznih rezervi naftnih derivata u Srbiji, kao i moguća dokapitalizacija kompanije RTB Bor. Pored toga, biće reči i o mogućnostima za saradnju u oblasti finansiranja proizvodnje, izvoza i uvoza žitarica, šećera i metala.\nU delegaciji kompanije koja dolazi u Srbiju su Rijad Jusuf, direktor za tržišta u razvoju u sedištu Goldman Saksa u Njujorku, Dejvid Galager, direktor za robe u kancelariji za međunarodne odnose u Londonu i Leor Seder, direktor za lokalno poslovanje klijenata za tržišta u razvoju u Londonu.\nGoldman Saks grupa je multinacionalna investiciona banka koja posluje u oblasti bankarstva, hartija od vrednosti, upravljanja investicijama i drugim finansijskim uslugama.\nZapošljava oko 30.000 ljudi širom sveta i trenutno je prva po neto prihodu u investicionom sektoru u svetu.\nGoldman Saks grupa je u 2011. godini ostvarila neto profit od 2,5 milijardi dolara.


source.ba | Američka policija uhapsila dva muškarca i jednu ženu koji su bili naoružani u tunelu Holland\nAmerička policija uhapsila dva muškarca i jednu ženu koji su bili naoružani u tunelu Holland\nAmerička policija uhapsila je tri naoružane osobe u tunelu Holland koji povezuje New Jersey i New York, objavila je danas televizija NBC.\nUhapšeni su dvojica muškaraca i jedna žena kod kojih je pronađeno nekoliko pištolja, automatskih pušaka i pancir.\nAmerička televizija prenosi da su se uhapšeni zaputili iz Pensilvanije u New York.\nOvo hapšenje uslijedilo je nakon pucnjave u Orlandu 12. juna, kada je američki državljanin Omar Mateen u noćnom klubu ubio 49, a ranio više od 50 ljudi.\nTagovi: TunelSADHapsenjeNew YorkHolland


MJESEC HUMANOSTI U MOZZARTU: Humanitarni tiketi obradovali ustanove širom zemlje - Glas Srpske\nAkcija ove kompanije i plemeniti kladioci pomogli su i obradovali Gradsku organizaciju Crveni krst Banja Luka, Dom za starija lica Prijedor, Dom za stara lica Bardača Srbac, Gerontološki centar Banja Luka, Međunarodni forum solidarnosti Doboj, Udruženje praraplegičara oboljelih od dječije paralize i ostalih tjelesnih invalida Prijedor, Centar za djecu i omladinu sa smetnjama u razvoju „Budućnost” Derventa, kao i Centar za obrazovanje, vaspitanje i rehabilitaciju slušanja i govora Banja Luka.\nBivši košarkaš Dejan Mišković, trener Zoran Višić, fudbaler Uroš Sekulić, glumac Aleksandar Srećković, košarkaš Nikola Mišković, bivši košarkaš Ljubiša Stojanović, novinar Miloš Lazić i trener Faruk Hadžibegović dokazali su svoje fudbalsko znanje i osvojili ukupno 4.861,00 KM.\n- Cijeneći Mozzart kao izuzetno važnog člana celokupne privrede u našoj zemlji, želimo da zahvalimo i istaknemo zadovoljstvo što je našu organiziciju prepoznao kao potencijalnog dobitnika. Sretni smo što u Bosni i Hercegovini postoji društveno odgovorna kompanija koja i na ovakav način pruža podršku organizacijama kao što je naša. Međunarodni forum solidarnosti – Emmaus – osnovan je s ciljem pružanja pomoći najugroženijim kategorijama stanovništva i hvala na sretnoj ruci i gospodinu Dejana Miškoviću, koji je odigrao humanitarni tiket koji se ispostavio sretnim za našu organizaciju i korisnike, rekla je Okanovićeva.\n- Ponosni smo što akcija „Humanitarni tiket u podne” usrećuje širom Bosne i Hercegovine. Kao regionalni lider u svojoj oblasti, brigu o društvenoj zajednici stavljamo na sam vrh svojih prioriteta, zbog čega su plemeniti tiketi kompanije Mozzart krajem 2017. godine prevazišli granice Srbije i stigli kod nas. Do sada je 169 poznatih kladilaca sastavilo dobitne tikete sa sjajnim dobicima, a mi ćemo nastaviti da djeci, starima, bolesnima i ostalima kojima je pomoć neophodna dokazujemo da nisu zaboravljeni, istakla je Tamara Kantar, direktor Marketing sektora kompanije Mozzart.


Pljačke, pranje para, namešteni tenderi, partijska i "prijateljska" kadrovanja i drugi kriminal u JP PTT Srbije\nMilioni evrića, kod Krkobabića\nGrupa zaposlenih u Javnom preduzeću PTT Srbija, uputila je Magazinu Tabloid pismo u kome navode samo deo kriminalnih poteza koje sprovodi direktor Milan Krkobabić, od kako je imenovan na ovu funkciju. Redakcija uz neznatne intervencije objavljuje njihovo obraćanje javnosti i poziva zaposlene u JP PTT Srbija da svojim prilozima još više rasvetle otimačinu državnih para i Krkobabićevo "kadrovanje", o čemu u ovom broju pišu njihove kolege\nVeć nekoliko godina odvija se ogroman organizovani kriminal i temeljno pljačkanje imovine Javnog preduzeća Pošta Srbije, i to u milionima evra. Sve se obavlja preko poslova javnih nabavki i sklapanja štetnih ugovora, kako po JP PTT Srbija, tako i po državu Srbiju! Naravno, svaka od ovih nabavki obavljena je pod strogom kontrolom generalnog direktora Milana Krkobabića.\nPrva stvar koju je Krkobabić uradio odmah nakon što ga je Vučićeva koalicija postavila na mesto generalnog direktora ovog javnog preduzeća, je uvođenje u sistematizaciju radnog mesta specijalnog savetnika za najsloženije poslove na koje je postavio Vladana Đukića (21. na listi članova Upravnog odbora Privredne komore Beograda, ispred preduzeća Pošta Srbije).\nĐukić je, inače, pilot u penziji i takozvani "visoki funkcioner" Krkobabićeve porodične partije (PUPS). Inače, Đukić je bio 161. na Izbornoj listi SPS-PUPS-JS, ali nije postavljen na to mesto zato što je funkcioner PUPS-a, nego iz sasvim drugih razloga.\nNaime, protiv njega je Državna revizorska institucija (DRI), podnela ne prekršajnu, već krivičnu prijavu zbog krivičnog dela nenamenskog trošenja državnog novca, u vreme dok je obavljao funkciju Sekretara za socijalnu zaštitu grada Beograda ispred penzionerske partije PUPS. Milan Krkobabić je tada bio zamenik gradonačelnika grada Beograda, te postaje jasno koja je veza između ova dva lica i koja je preporuka i stručnost Vladana Đukića, koga je, uprkos činjenici da je pod krivičnom prijavom u Tužilaštvu, Milan Krkobabić izabrao za svoju desnu ruku.\nDakle, izabrao je lice protiv koga se vodi krivični postupak zbog krađe državnih para! To mu je kod Krkobabića bila najbolja preporuka!\nJoš jedan skandal pokazuje kakvo je stanje u JP PTT Srbije. Reč je o tome da je još jedan "visoki funkcioner" SPS-a, Rajko Baralić, postavljen na funkciju Izvršnog direktora za ekonomske poslove i poslove nabavki.\nUzgred rečeno, Baralić je tokom skoro cele 2014. godine obavljao duplu funkciju za to bio debelo plaćen. Tačnije, istovremeno je obavljao i poslove direktora Samostalnog sektora za internu reviziju, što znači da je sam kontrolisao sebe i ugovore vezane za ekonomske poslove i poslove nabavki u Preduzeću i Milana Krkobabića i Vladana Đukića (ove činjenice su zabeležene i u Izveštaju o radu za 2014. godine). Da bi bilo još jasnije, Rajko Baralić radi kao direktor u Samostalnom sektoru za internu reviziju (adresa sedišta: Beograd, Takovska 2. PAK 135403).\nTek krajem 2014. godine, rukovodioci JP PTT Srbija, pronalaze "osobu od poverenja", kako se ne bi dobilo na vremenu i prikrilo kakvi se ugovori zaključuju i kakva se kontrola vrši u preduzeću.\nDa bi scenario bio kompletan, Milan Krkobabić sa pozicije svemogućeg, na poziciju Izvršnog direktor za ljudske resurse i korporativnu odgovornost postavlja Mirjanu Predojević, inače suprugu ženu urednika i voditelja RTV Pink, Srđana Predojevića.\nU duhu ovog medijsko-estradnog kadrovanja, Krkobabić ide dalje, pa na mesto direktora Samostalnog sektora za korporativni marketing i velike korisnike postavlja Nelu Bojović rođenu sestru Olivere Jovićević urednice i voditeljke sa RTS-a, a sve u cilju uspostavljanja kontrole nad medijima, u kojima je iznosio bezočne laži o uspešnom poslovanju.\nNaravno, ovo je samo vrh ledenog brega, jer slučajeva ovako očiglednog korumpiranja i zloupotrebe medija ima još, ovi su samo najočigledniji.\nGeneralno govoreći, stepen kriminala u JP PTT Srbija je ogroman! Konačno, treba reći da su se ovi i neki drugi poslovi radili u zatvorenom krugu, kako bi proces korupcije i nameštanja tendera bio efikasan. Na isti način se radilo i sa velikim slučajevima pranja para i jasno je, kada se pogledaju izveštaji o nabavkama, da se radi o višemilonskom iznosu u evrima.


"Kada nisam u fazonu, pustim ga da spava sa mojom mamom": U ovoj porodici su svi svingeri, i ovo nije najšokantniji deo ispovesti - Žena.rs\nMedi Brok i njena majka su toliko bliske da dele čak i Medinog muža! Medi to odgovara jer kada nije raspoložena da bude intimna sa svojim suprugom, on uvek miože da se obrati njenoj mami za "usluge, a ako ni tašta ne ispuni kriterijume i on ostane nezadovoljen, Medi u ponudi ima i svoju sestru da se "zaigra" malo sa njim.\nPiše: V.V. 06.10.2021. 10:49\nMama i ćerka dele muža Foto: Tiktok/madibrooks567 / screenshot\n"Mama i ja smo obe svingeri i to je super! Znate zašto? Jer kada ja nisam raspoložena, mogu samo da pustim muža da je ima", rekla je u jednom videu slobodoumna Medi a zatim ponosno i izričito dodala:\nTajni život svingera: Šta se desi kad se pet parova "izmeša"\n"Da, ja sam takva žena “.\nOvaj video snimak na društvenoj mreži TikTok izazvao je velike i burne reakcije, a pogledan je gotovo osam miliona puta. Nikome nije jasno ovakva vrsta odnosa u porodici i kako se to majka i ćerka dobacuju sa Medinim suprugom kao lopticom skočicom.\nMedi Brok je, međutim, istakla da ona na taj način muža čini srećnim, a ako je on srećan, onda je i onda, pa sve to zajedno implicira na sreću njene majke, pa se tu malo ubaci i sestra da sve začini, pa su svi tada jedna srećna zajednica.\nMedi je u drugom videu nastavila sa detaljisanjem o porodičnom, intimnom i svingerskom životu i sa pratiocima podelila da dozvoljava svom mužu da "ima" njenu mamu nekoliko puta nedeljno. Ako njen muž nije zadovoljan iskustvom, ponekad će dopustiti i sestri da se "igra" s njim.\nBilo je na hiljade komentara ispod njenih video klipova, a najviše njih se odnosilo na detalje odnosa među porodicom, sam početak deljenja partnera, ali i na prvi razgovor koji je ustanovio nova pravila "igre" između mame, ćerke i njene sestre.\n"Kako ste uopšte pomenuli ovo prvi put", "Neke stvari ne treba da se objave na internetu", "Svingeraj je jedna stvar, ovo je potpuno drugi nivo", bili su samo neki od komentara i začuđenih reakcija, a nikome i dalje nije jasno kako jedna ovakva priča može da funkcioniše u praksi, normalnom svetu i divilizovanom društvu.


Obuka za civilno društvo o kreiranju javnih politika - Centar za evropske politike Obuka za civilno društvo o kreiranju javnih politika - Centar za evropske politike\n8. decembar 2020. – Civilno društvo bi trebalo da ima mnogo veću ulogu u početnim fazama kreiranja javnih politika – trenutno je nedovoljno uključeno, rekla je Milena Lazarević, programska direktorka CEP-a, na obuci za civilno društvo Unapredite veštine istraživanja javnih politika i ostvarite uticaj u procesu njihovog zagovaranja i kreiranja.\nMeđutim, neophodno je da civilno društvo bude upoznato sa ciklusom i elementima javnih politika, kao i koje su oblasti i faze u kojima organizacije civilnog društva mogu da doprinesu, i na koji način. Ova obuka, kojoj je prisustvovalo više od 20 predstavnika civilnog društva, je pokrila navedene teme, kao i šta je to što Evropska unija od Srbije zahteva kada su u pitanju standardi i principi u oblasti kreiranja javnih politika.\nObuka je organizaovana u okviru projekta Pripremi se za učešće P2P, koji sprovode Centar za evropske politike (CEP), Nacionalna alijanska za lokalni ekonomski razvoj (NALED) i Centar savremene politike (CSP) preko portala European Western Balkans. Cilj projekta je da se omogući različitim segmentima civilnog društva da aktivno učestvuju u procesu pregovora sa EU, kako bi se proces u potpunosti otvorio prema građanima. Projektne aktivnosti usmerene su na odabrana ekonomska poglavlja i Program ekonomskih refrmi (ERP) kroz Nacionalni konvent o EU.\nPodkast: Pobeda Bajdena – šta se menja u svetu i Srbiji


To je u Njujorku na marginama GS UN, tokom razgovora sa ministrom spoljnih poslova Republike Srbije Ivanom Mrkićem, naglasio zamenik premijera Grčke i ministar spoljnih poslova Evangelos Vanizelos. Dva ministra su razmenila mišljenja o situaciji na zapadnom Balkanu, napretku u pregovorima Beograda i Prištine i pripremama za lokalne izbore na Kosovu. Venizelos je naglasio da se Grčka čvrsto zalaže za evroatlantske perspektive zapadnog Balkana. Grčki ministar je ocenio da je dogovor Beograda i Prištine istorijski i pohvalio je srpsko rukovodstvo zbog hrabrosti da donese takvu odluku.\nIvan Mrkić se sastao i sa novim ministrom spoljnih poslova Egipta Nabilom Fahmijem, sa kojim se dogovorio da obe zemlje izdvoje projekte koji bi bili realizovani u narednih godinu dana. Fahmi je rekao da odluku Egipta o priznanju Kosova i Metohije nisu donele aktuelne vlasti Egipta, već bivši predsednik te zemlje. Šef egipatske diplomatije uverio je srpskog kolegu da će se egipatske vlasti, ubuduće, o tom pitanju, uvek konsultovati sa Srbijom.\nZamenik premijera i ministar spoljnih poslova Turkmenistana, Rašid Meredov i Ivan Mrkić, saglasili su se, da je obostran interes razvijanje ukupnih odnosa, posebno unapređenje ekonomske saradnje i trgovinske razmene. Meredov je pozvao Mrkića da u oktobru poseti Ashabad, gde bi, pored pored bilateralnih susreta sa najvišim zvaničnicima Turkmenistana, učestvovao na međunarodnoj konferenciji " Energetska bezbednost i održivi razvoj".\nSa ministrom spoljnih poslova Slovenije Karlom Erjavecom, Mrkić je razmotrio najvažnija pitanja u bilateralnim odnosima, uoči zajedničke sednice dve vlade, koja će biti održana početkom oktobra u Beogradu.\nIvan Mrkić se u misiji Ukrajine pri UN, sastao sa trojkom OEBS – ministrima spoljnih poslova Irske, Ukrajine i Švajcarske. Savetovali su se, kako da sprovode aktivnosti, kako bi osnažili ulogu i dejstvo OEBS, organizacije koja obuhvata zemlje od Vankuvera do Vladivostoka. Mrkić je kolege upoznao sa predstojećim izborima na Kosovu i Metohiji i očekivanjima Srbije u pogledu uloge OEBS, koja je, kako je naglasio, ključna u obezbeđivanju toga da budu održani u fer okolnostima, sa verodostojnim rezultatima.


5 stvari koje ne smete da branite detetu: Pustite ga da bude srećno!\nVašim mališanima nikad nemojte braniti da rade ove stvari ukoliko želite da izrastu u srećne i sigurne ljude\nVaše dete & vi 24.02.2016. - 12:31h\nUkoliko imate dete i očekujete da vam u kući bude kao u muzeju vreme je da se dobro zamislite. Shvatite da mala deca još nemaju osećaj odgovornosti i nisu svesni "štete" koju mogu da naprave. Takođe, deca moraju da pokažu svoja osećanja i da izbace višak energije. Umesto što ućutkujete dete i ne date mu da skače uz muziku, zaigrajte se i vi sa njim. Komšije će sigurno imati razumevanja ukoliko ne preterujete sa lupanjem.\nUkoliko decu vodite u park ili na igralište, normalno je da će da se isprljaju i da će želeti sve da dodirnu. Budete li detetu stalno govorili "Pazi", "Ne diraj to", "Isprljaćeš se", možete stvoriti ili inadžiju koje će da se popne na vrh drveta dok vi ne gledate, ili preplašeno dete koje neće smeti da makne dok mu vi za to ne date odobrenje. Umesto da stalno kritikujete dete, uhvatite ga za ruku i zajedno sa njim idite na tobogan, klackalicu, penjalicu i naučite ga kako se te sprave pravilno koriste. Takođe, prođite sa detetom i pored kante za đubre i sami ubacite u nju neko smeće. Tako će dete videti da kanta služi da se u nju ubacuju nepotrebne stvari, a ne da se iz nje izvlače otpaci.\nNajgore roditeljske navike: Ovim uništavate svoju decu!


Beogradska berza: Pad nakon jučerašnjeg skoka, Belex15 oslabio 0,7% | Gde Investirati\nBeogradska berza: Pad nakon jučerašnjeg skoka, Belex15 oslabio 0,7%\nNakon jučerašnjeg velikog skoka, danas je zabeležen pad domaćeg tržišta akcija uz solidan promet kome su u velikoj meri doprinele državne dužničke hartije. Ukupan promet u trgovanju iznosio je 298,6 miliona RSD (2,4 miliona EUR), dok je indeks Belex15 oslabio 0,7% na 623,6 poena.\nPonovo se solidno trgovalo Energoprojekt holdingom (ENHL) na ceni od 1.200 RSD uz realizaciju od 3,9 miliona RSD. Zavisno preduzeće ovog najvećeg domaćeg građevinara, EP Entel (EPEN), nakon velikog rasta u proteklih nekoliko sedmica, oslabilo je danas 13,3% na 15.000 RSD uz realizaciju od 4,2 miliona RSD.\nNaftna industrija Srbije (NIIS) je beležila veliku tražnju oko nivoa od 650 RSD, okončavši trgovanje na 649 RSD uz promet od nepuna dva miliona RSD. Bečejski Sojaprotein (SJPT) je oslabio 2,4% na 800 RSD uz realizaciju od 0,4 miliona RSD, dok je Aerodrom „Nikola Tesla“ (AERO) blago napredovao na 906 RSD uz realizaciju od 0,2 miliona RSD. Ova kompanija je danas saopštila da će međudividenda od prošle godine, u bruto iznosu od 38,35 RSD po akciji, manjinskim akcionarima biti isplaćena 20. juna.\nNakon jučerašnjeg oporavka, Komercijalna banka (KMBN) se spustila 4,6% na 1.507 RSD uz promet od 1 milion RSD, dok je Metalac (MTLC) oslabio 4,3% na 1.473 RSD uz skromno trgovanje od 0,3 miliona RSD. Ova kompanija je nedavno emitovala dodatnih 100% akcija iz neraspoređene dobiti, a nova emisija akcija danas je i uknjižena u Centralni registar hartija od vrednosti.\nMeđu prometnijim akcijama danas je bila i Galenika Fitofarmacija (FITO) koja je ojačala pola procenta na 2.625 RSD uz realizaciju od 1,7 miliona RSD.\nDinarska obveznica RSO15102, koja dospeva 5. februara 2022, zabeležila je promet od 283,9 miliona RSD uz prinos od 5,65%.\nPrevious Francuski sud: Uber mora da plati kaznu od 800.000 evra\nTags Aerodrom Nikola TeslaEP EntelGalenika FitofarmacijaKomercijalna bankaMetalacNaftna industija SrbijeSojaprotein\nDinar u ponedeljak skuplji nego u petak\nVrednost dinara prema evru u ponedeljak će biti viša za 0,1% nego u petak, saopštila je Narodna banka Srbije


Beograd, 14. Februar 2013. PR Objave: Najava -\nPozivamo Vas da zajedno sa nama obeležite Svetski dan dece obolele od raka, naučite da prepoznate rane simptome malignih oboljenja kod dece i snimite poruku podrške obolelim mališanima. NURDOR se priključio svetskoj edukativno-zdravstvenoj kampanji od opšteg društvenog značaja i, pod pokroviteljstvom Ministarstva zdravlja Republike Srbije, pokrenuo akciju "Prepoznajte na vreme", sa sloganom "Rana dijagnostika – bolja prognostika". Akcija će biti sprovedena u svim centrima lečenja malignih oboljenja kod dece (Beograd, Niš i Novi Sad) i njen osnovni cilj je upoznavanje šire javnosti sa ranim simptomima raka kod dece, radi lakšeg prepoznavanja bolesti u detinjstvu.\nCentralni događaj, kojim će Svetski dan dece obolele od raka biti svečano obeležen, počeće u 13h u holu šoping centra Delta City. U okviru muzičkog dela programa, podršku mališanima pružiće i brojne javne ličnosti. Osim na samom događaju, posetioci će tokom čitavog dana imati priliku da individualnim donacijama daju svoj doprinos borbi protiv raka kod dece i prikupljanju sredstava za nabavku svetlosnog mikroskopa za ranu dijagnostiku malignih oboljenja za Odeljenje kliničke patologije Instituta za zdravstvenu zaštitu majke i deteta "Dr Vukan Čupić".\nZbog važnosti rane dijagnostike, NURDOR će celu godinu posvetiti edukaciji roditelja i truditi se da im skrene pažnju kako da prate i uoče najranije simptome, koji se često mogu protumačiti kao zajednički simptomi različitih bolesti u detinjstvu, a zatim da se pravovremeno obrate lekarima. Kako je za dalji tok lečenja obolelog deteta neophodna i bliska saradnja roditelja i lekara, NURDOR je svim pedijatrima u zemlji poslao pismo sa preporukama koje su formirali Međunarodno udruženje pedijatrijskih onkologa i Međunarodno udruženje roditelja dece obolele od raka. Edukativni materijal poslat je i svim srednjim školama u Beogradu, Nišu i Novom Sadu.\nVerujemo da je unapređenje kvaliteta lečenja i povećanje broja zdrave dece u Srbiji misija svih nas. Bilo bi nam izuzetno drago da nas podržite i svojim prisustvom uveličate obeležavanje ovog važnog dana.\nq: 18 - t: 0.03245 sec